Šampion Nemačke deklasirao Crvenu zvezdu u prvom kolu Lige šampiona - Sport - Dnevni list Danas\nPočetna » Sport » Šampion Nemačke deklasirao Crvenu zvezdu u prvom kolu Lige šampiona\nŠampion Nemačke deklasirao Crvenu zvezdu u prvom kolu Lige šampiona\nFudbalsko čudo se nije dogodilo u Minhenu, Crvena zvezda je izgubila od Bajerna – 3:0 (1:0) u prvom kolu Lige šampiona.\n26Piše: V. Ž. 18. septembra 2019. 23.08 Izmenjeno: 19. septembra 2019. 00.00\nBavarci su dominirali u svim segmentima igre. Zvezda je želela da iz kontra napada da gol Bajernu, međutim, na kraju se ispostavilo da ga je tako primila u prvom poluvremenu.\nGolman Bavaraca Nojer je van kaznenog prostora intervenisao ispred Pavkova, uz još jedan dodir lopta je brzo stigla do Perišića koji je prodro po levom krilu, perfektno centrirao, a Koman je glavom savladao Borjana koji je iz nepoznatog razloga ostao na liniji umesto da u petercu preseče centaršut – 1:0.\nSamo pet minuta zatresla se mreža Zvezde još jednom, ali se srećom ispostavilo da je prelepi gol Kutinja petom poništen zbog toga što je Brazilac bio u ofsajdu.\nImala je u prvih 45 minuta Zvezda i svojih nekoliko šansi iz kontre, ali je odbrana Bajerna sa lakoćom otklanjala sve situacije koje su delovale da bi mogle da budu neugodne.\nBajern je od starta igrao strpljivo, insistirajući da lopta ostane na zemlji, polako i pažljivo gradeći svaku akciju. Postigli su Bavarci gol u pravom trenutku.\nNišta se nije promenilo ni u drugom poluvremenu. Ono malo šansi što je Zvezda napravila, nisu umeli da iskoriste Žander i Pavkov. Prvi je u 60. minutu slabijom, desnom, nogom šutirao preko gola, a drugi je u gol šansi umesto lopte šutnuo nogu Alkantare.\nNije se ni Marin u par navrata najbolje snašao ispred gola domaćih, ali je za razliku od gore pomenutih barem najbolje što ume šutnuo loptu. Videvši da bi “vrag mogao da odnese šalu” uozbiljili su se fudbaleri Bajerna, pa je ubrzo Perišić pogodio prečku posle loba Borjana.\nSve nade crveno-belih ugasio je Levandovski kada mu je u 80. minutu Gobeljić greškom dodao loptu u petercu – 2:0. Do kraja je još Milunović pogodio prečku, ali svog gola.\nTačku na utakmicu stavio je Miler koji je posle slobodnog udarca Alkantare ostao zaboravljen u kaznenom prostoru Zvezde – 3:0.\nViše od samo poraza zabrinjava što su i igrači i trener Crvene zvezde Vladan Milojević delovali zadovoljno što je srpski šampion gubio samo 1:0 veći deo utakmice.\nNiko Kovač je do tančina pročitao taktiku svog kolege i u potpunosti po bokovima zaustavio brze Garsiju i Van Laparu, kao i Marina u sredini, terajući tako Jovančića i Kanjasa da budu organizatori igre, što je uloga u kojoj se nikako nisu snašli.\nKada se na kraju sabere gomila šansi, uz dve prečke, Zvezda je u Minhenu odlično prošla jer je prošlogodišnji scenario sa Pari Sen Žermenom lako mogao da se ponovi.\nCrveno-beli će u drugom kolu Lige šampiona u Beogradu dočekati Olimpijakos 1. oktobra.\nBajern iz Minhena, Liga šampiona, Zvezda\nNa pobedu do mira u kući\nPoznati svi potencijalni rivali Zvezde u trećem kolu kvalifikacija za LŠ\nZvezda mora da reši mnoge probleme pre sledećeg rivala\nVladan Pantić kaže:\n18. septembra 2019. u 23.27\nImam utisak da je navijač Partizana pisao ovaj tekst. Ja sam apsolutno neutralan po tom pitanju, i nije mi jasno o kakvoj sramoti i deklasiranju govorite. Svi znaju kakav fudbal trenutno igra Bajern a kakav Zvezda, i niko nije očekivao pobedu. Momci su se trudili, ali realno nisu imali nikakve šanse da ugroze protivnika. Jednostavno su bolji i nadmoćniji u svakom pogledu. Niko ne očekuje da Zvezda prođe grupu, postoji nada, ali nije realno za očekivati. Po meni su odigrali u skladu sa očekivanjima, nema govora o deklasiranju.\nNismo mafijaši kaže:\n19. septembra 2019. u 01.34\nLik koji je pisao tekst je bio blag. Realno je Bajern urnisao Zvezdu. Bilo je 3 prečke, stativa i bar 2-3X su izbacivali loptu sa gol linije. Pri tome Zvezda veći deo utakmice nije prelazila 40m od svog gola. Kao da igraju likovi iz beton lige. Da im je trebalo dali bi i 8 komada nego nije trebalo pa su lagano odradili tekmu. Ali u Beogradu može lako da bude rekordan poraz za CZ.\n19. septembra 2019. u 08.58\n„nismo mafijaši“ u Beogradu mora biti najmanje 3:0 za zvezdu jer je pred stadionom Vulinov T55\n19. septembra 2019. u 04.01\nAko je odnos u posedu lopte 73-27% odnos suteva ka golu 33-7 od toga u okvir 11-0 onda se to nazove pravim imenom a ne “Jeftina 3 gola Bayerna “,Hrabra Zvezda porazena u Minhenu. Reporter posle utakmice pocinje izvestaj sa ostaje zal za propustenim .prilikama..Da je kojim slucajem sinoc boks bio u pitanju uz ovakvu statistiku porazeni bi dugo bio lecen ako bi preziveo.\nPera popivoda kaže:\n19. septembra 2019. u 06.53\nBajern ne bi bio prvak u Srbiji.\n19. septembra 2019. u 07.07\nPa, da, sve sto si rekao je tacno, i to se zove deklasiranje. Ne znam ko se nasao prozvanim ovde?\nHoćete da kažete da je deklasiranje bilo očekivano?\n19. septembra 2019. u 08.06\nSvaka vam čast ako uspevate da budete neutralni. Kad je „Zvezda“ u pitanju važi ono iz reklame „ili jesi ili nisi“. Ili navijaš za „čuvare srpskog identiteta“ – kako reče Terzić u poruci Vučiću, ili si realista pa ne voliš da čuješ ni da im se ime pominje. Kome nisu dovoljna dva penala od prošle nedelje i kriminalno oproštenih 10 miliona evra duga od strane državne institucije, dok se „Partizan“ kažnjava samo zato što je Jugoslovensko sportsko društvo, taj je realan ko Veljina baba Simana. Što bi reko Milojko Pantić pre nego je shvatio da nije planiran za prvu „Zvezdinu“ postavu u timu propagandista „Partizan je najveće zlo u srpskom sportu ikada“. Po meni koji nisam neutralan, pitanje je dostojanstva navijati protiv. SANU, SPC i FK CZ, tri stuba srpstva, kako reče naš „veliki“ sportski radnik Nebojša Čović, pa predlažem da se uvede pravilo: „Zvezda“ počinje utakmicu uvek sa 2:0, a u slučaju potrebe, ako nije dovoljno, sudija je ovlašćen da svaki aut pretvori u penal. Pa nećemo mi valja dozvoliti da neki „Javori“ ili „Donji/gornji/srednji Sremovi“ nose bodove iz „hrama fudbala“.\n19. septembra 2019. u 08.08\nNiko ne ocekuje da pobede Bajern ali armija navijaca ocekuje da ne igraju kukavički totalni bunker i da im je jedino bitno da prime sto manje golova. Eto uspeli su i primili samo tri. Utisak koji su ostavili je ravan broju golova koje su dali jedno veliko NULA.\nIzgleda da nisi pratio utakmicu. Posed lopte 72:28 za bavarce.Ukupno suteva: 33:7 u korist bavaraca. U okvir gola 11:0 za bavarce.Korneri: 14:2 za bavarce. I da ne redjam dalje. APSOLUTNA dominacija bavaraca. Zvezda je srecno prosla. U Beogradu ce da primi vise. Ziv bio pa video.\nMoj komentar se odnosio na to da je prikazano bilo potpuno očekivano, i da je to realan odnos snaga. Tekst je pisan u maniru kao da se očekivalo mnogo više od Zvezde, koja ni po čemu ne može da parira Bajernu. Da je Bajern dobio Totenhem 3:0 to bi bilo deklasiranje. Ne vidim kako je Zvezda degradirana u ovoj utakmici, to je realan i očekivan odnos snaga.\n18. septembra 2019. u 23.31\nIzgleda AV nije telefonirao igračima Zvezde????!!!!\nBojan Guru kaže:\n19. septembra 2019. u 01.20\nZar niste mogli da propustite priliku da ponovo pisete o politici? Sta se to desava sa ljudima, zasto ste toliko opsednuti svaljivanjem krivice na druge? Mizerno. A sto se tice teksta, o kakvom deklasiranju je ovde rec, dobar deo protivnickih igraca je igrao protiv reprezentacije Brazila, potpomognuti samo najboljima, realno je da slaba Zvezda izgubi, sve je na njihovoj strani, nasim igracima je san da u Bajernu greju klupu. Nije bilo 7+\n19. septembra 2019. u 06.28\nAlo , sine Miloje, nemojte danas da dajete golove imam dogovor sa Merkelovom da neću morati još dva meseca da priznam Kosovo. Reci Vukanoviću ako ga neko bude zvao da to nisam ja.\nBravo „miško“ za napisano !\n19. septembra 2019. u 07.20\nDefinitivno verujem da se prema Zvezdi Danas odnosi subjektivno i da ne voli Zvezdu. To verujem nakon procitanih izvestaja sa tri utakmice. Ima i druga opcija, da pisac nema blage veze o fudbalu.\nZašto ne objavljujete moj komentar, jeste li vi informer ili danas?\n19. septembra 2019. u 08.56\nIgrači zvezde su fizički i tehnički zaostali u odnosu na Bajern.\n19. septembra 2019. u 09.19\nCrvena Zvezda je krenula iz minusa, koliko se sećam, od 65 miliona evra, pre samo nekoliko godina – čuvena šampon generacija. Narednih godina, očekuje se, biće u plusu. Za tri sezone, samo sa evropskih takmičenja prihodovala je 40 miliona evra.\nZagrebački Dinamo, koji je britanska štampa pre nekoliko godina progasila za najlošiji klub u istoriji evropskih takmičenja, držao se matrice i sada igra dobro.\nSve mora da se plati, pa i na ovakav način\ntreci gol kaže:\nDrugim golom je Zvezda pokazala koliko vredi.\nA treci gol Bajerna je bio cisto ismevanje nemocnog protivnika.\nKonstatacija iz naslova je tacna.\novo je očekivano bilo, druga je stvar što su novinari pričali priču o potencijalnom iznenađenju. ovde je razlika u klasi. ono što je loša vest je da sam juče malo gledao i drugu utakmicu i priče o „možemo sa olimpijakosom“ mi više ne piju vodu. olimpijakos ja vrlo iskusna ekipa i čisto sumnjam i u treće mesto. Ako bude zvezda treća treba da slave kao bari 1991.\n19. septembra 2019. u 10.13\nIz ovog teksta se da zakljuciti da je Zvezda ustvari bila favorit pre ove utakmice.\nSvako ko bi pregledao snimke baraža za učešće u Ligi šampiona, koje je Zvezda igrala lane sa Salzburgom, a ove godine sa Young boysom, uverio bi se da je naš šampion imao veliku pomoć Fortune. Rezultat toga je da je opet ušao u društvo koje mu ne pripada. Ipak, pojedinci će dobro da se omaste, a privatizaciju niko i ne spominje. Bruka Zvezde u Evropi se nastavlja, jer i pored mnogo golova koje prima, najbolji njen pojedinac, po pravilu bude golman Borjan.\n19. septembra 2019. u 15.19\nRuku na srce ali zvezda je sinoć trebalo da primi još najmanje ovoliko.slušam kako su imali neke šanse ali ja ozbiljniju šansu nisam video.\n19. septembra 2019. u 15.26\nDajte ljudi, pa pogledajte strane sajtove malo, i sta se tamo pise..\nSasvim je ocigledno da je Bayern bio veliki favorit, ali je Zvezda igrala hrabro i imala svoje sanse. Svaka im cast za ono sto su prikazali. Verujem da ce iz godine u godinu igrati bolje i sa vecim iskustvom u LS moci da pariraju mnogo bolje svojim protivnicima.\nSvim kriticarima i pljuvacima zalim da kazem da stave prst na celu i razmisle bolje pre nego sto napisu par redova..Igrali su protiv velikog Bayerna!\n19. septembra 2019. u 18.00\nTreba biti objektivan ! Njemci. Englezi Spanci Talijani pokupe sve sto vredni u Eu a Jugovici prodaju sto vredni da bi prezivili financijski u Njem nije retko da u drugoj lizi npr u Haburgu pojave 50.000 gledalaca protiv bilo koga u Zagrebu pak 4-5.000 Ako ne igre. Dinamo sa Hajdukom ili U Beogradu Zvezda sa Partizanom


INFORMACIJA IZ GRADSKE UPRAVE GRADA SLAVONSKOG BRODA - Obavijest roditeljima i učenicima o štrajku u osnovnim školama\n9.10.2019. 17:29 | Ivica Janković PREGLEDA: 2812\nPovodom štrajka u osnovnim školama koji je najavljen za 10. listopada 2019. godine, obavještavamo učenike i roditelje da će za vrijeme održavanja štrajka, u osnovnim školama kojima je osnivač Grad Slavonski Brod, biti organizirani primjereni oblici odgojno-obrazovnoga rada s učenicima. Tako će sutra u svim školama, ukoliko zaposleni roditelji imaju tu potrebu, biti organiziran produženi boravak


Rezervni Deutz f3l1011 dijelovi za prodaju rezervni dijelovi, građevinarska oprema - Mascus Hrvatska\nVi ste ovdje: Mascus Hrvatska > Građevinarska oprema > Deutz > Deutz f3l1011\nDeutz F3L1011Pristaje na sljedeće strojeve: bouwmachine\nDeutz f3l1011 specs\nOvdje je kompletna lista polovnih Deutz f3l1011 rezervni dijelovi za prodaju. Mozete da dodate strane medu svoje omiljene strane ili uporedujete zanimljive proizvode klikom na polja za potvrdu pored polovnih/og Deutz f3l1011 rezervni dijelovi koji su Vam zanimljive, uz korišcenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”.


Dešavanja | Fakulteti - Part 95\nInicijativa “Otkrijte Harvard“ pokrenute je od strane Harvard kluba Srbije, sa namerom da privuče neke od najboljih studenata i učenika da studiraju u SAD. Realizovaće se od 12. do 22. novembra. Prezentacije će biti održane u Beogradu, studentima Fakulteta političkih nauka, Ekonomskog, Pravnog, Medicinskog i Fakulteta za\n◂Prethodna stranica 1 … 93 94 95 96 97 … 99 Sledeća strana▸


Argument Blagostanje u Vodi / Smer:\nNaći ćete bogatu kolekciju ekskluzivnih događaja u programu Expo-a 2015, koji imaju za cilj zadovoljenje svih tvojih radoznalosti i potreba u vezi ronjenja. Ako želite znati više...\nIdealna destinacija za ljubitelje ronjenja, dubine teritorije Venecije, jedinstvene u celom Mediteranskom moru, nude priliku da se posmatra prekrasna prirodna baština.\nPored njih imaju apsolutno neverovatni šarm ronjenje u jezerima, koji se praktikuje i letom i zimom.\nProveri događaje smera RONJENJE\nDatum događaja: od 02 maj do 04 oktobar (subota, nedelja)


TOP 10: Lekcije o MUŠKOSTI Vladimira Putina | Muški magazin – M@N!\nPočetna » Featured » TOP 10: Lekcije o MUŠKOSTI Vladimira Putina\nZabranjena prodaja “iPhonea” i “iPada” u Nemačkoj\nMoglo bi se reći da je za Rusiju čitav 20. vek bio period kontinuiranog propadanja tek ponekad prekinut stagnacijom, koja bi se ubrzo pretvorila u novi krah. Do kraja devedesetih godina ova ogromna zemlja dovedena je do ruba propasti. A onda se pojavio on. Čovek koji je čeličnom voljom i odlučnošću uspeo da zaustavi siguran pad Majke Rusije i vrati je među najmoćnije zemlje sveta. Vladimir Putin je političar, ali pre svega muškarac koji to potvrđuje iz dana u dan.\nKada je reč o političarima, navikli smo da ih viđamo u kožnim foteljama, luksuznim automobilima i ekskluzivnim odmaralištima. Besprekorne frizurice, manikir, a znoj i prljavštinu (osim one koju nose na obrazu) ne možemo povezati sa ovim skoro božanskim bićima. Međutim, Vladimir Putin je pokazao da vrhunski političar može biti i neko ko povremeno izađe iz kalupa uštogljenosti. Voleli ga ili ne, uticaj i rezultate mu ne možete osporiti, a evo nekih osnovnih lekcija kojima ih je ostvario.\nPecanje praktikuje kao vid mentalne relaksacije, meditacije i jačanja živaca i strpljenja. Na ovaj način vešto deluje na podsvest posmatrača ostavljajući utisak smirene i staložene osobe, ali i osobe koja ne čeka svoju ribu za stolom, već odlazi po nju na reku. Pravi muškarac mora sebi i svojoj porodici obezbediti osnovne potrepštine, ne sme ih prepustiti slučaju.\nAko bismo izuzeli sada već bivšeg guvernera Arnolda Švarcernegera, malo je političara koji su javno pokazali da umeju da udare. Putin to nije pokazao samo u političkoj, već i u brojnim sportskim arenama. Borilačke veštine počeo je da izučava još sa 14 godina, a uskoro je džudo postao ona koja ga najviše fascinira. Putin je najbolji dokaz da se psihička i fizička obuka kod svakog pravog muškarca moraju uvek fino balansirati.\nPolitičari se uglavnom voze u skupim limuzinama, bezbedno se skrivajući iza zatamnjenih stakala. I Putin, naravno, ima svoj skupoceni park sličnih vozila, ali često voli da provoza i svog Harlija. Kravata i protokol očigledno nisu dovoljno jaki da zadrže nesputani duh ovog M@N!a.\nČak i mi, obični ljudi, kada biramo destinaciju na kojoj ćemo provesti onih par slobodnih dana tokom godine, uvek se odlučujemo za all inxlusive varijantu. Političari tek… Međutim, Putin je specifičan i po tome što svoj odmor često koristi da bi se odmorio u prirodi. Uvek je to neka Ber Grils varijanta, a brutalno preživljavanje jedini je luksuz koji je u taj aranžman uračunat.\nDa bi dokazao da je MUŠKO u svakom pogledu, Vladimir Putin čak i pliva MUŠKI! Retko se služi bilo kojim drugim stilom osim “delfina”, odnosno “leptira”, a kako pliva kroz mutne vode ruskih reka, isto se kreće i mutnim političkim vodama Majke Rusije – MUŠKI!\nDakle, rekli smo da zna da lovi, emisije Ber Grilsa su mu idealan vid rekreacije, zna da mlati, vozi motor, a kakvo bi to MUŠKO bilo da ne ume da rukuje pištoljem. Ova veština naročito mu je korisna u Rusiji… Želimo da vam nikada ne zatreba, ali ipak, morate znati KAKO!\nHumanitarac na delu\nLepo je povremeno pokloniti koji evro, dolar, dinar ili šta već u humanitarne svrhe i istina je da se slavni utrkuju u humanitarnom rasipništvu. Međutim, Putin je poseban jer se i direktno uključuje u humanitarne akcije. Kad god je u mogućnosti, predsednik Rusije se pridružuje timovima koji love sibirske tigrove kako bi ih obeležili i na taj način pratili kretanja i život pripadnika ove vrste koja se nalazi na ivici istrebljenja.\nNije sve u sirovoj snazi. Intelekt je veoma važan za muškarca i na njemu uvek morate raditi. Poznavanje maternjeg jezika se podrazumeva. Engleski je već postao zamena za isti, a poznavanje barem još dva vam mogu biti samo plus. Putin zna.\nPutina često slikaju bez majice. Poruka je jasna — čega bi se stideo? Naravno, ne ohrabrujemo vas da u svakoj prilici skinete majicu i paradirate gradom, ali zato u nekim prilikama ne treba da vas bude sramota da to uradite. Na plaži, u svlačionici… Da vas ne bi bilo sramota, držite do sebe. Putinov moćni torzo najbolji vam je primer kako. Vežbajte, obratite pažnju na ishranu i higijenu tela. Tada vas neće biti SRAMOTA.\nOno po čemu se Putin može izdvojiti od većine svojih kolega jeste njegov nastup. A priznaćete, nijedan ne prođe nezapaženo. Putinovo prisustvo uvek odiše snagom, upornošću i neverovatnom jačinom volje koja izvire iz njegovih uvek smirenih i staloženih očiju. Samo ovo biće vam dovoljno da dominirate svakom situacijom. Ako tome pridružite i još neku od devet prethodno pobrojanih lekcija, uspeh je garantovan. I ne zaboravite, ljudi vas vide onako kako se prikažete. Gledajte da to uvek bude u svetlu koje i želite…\nIzveo za devojku striptiz na fakultetu (VIDEO)\n1 komentar on “TOP 10: Lekcije o MUŠKOSTI Vladimira Putina”\nimpulsivo on 09/01/2011 at 11:38 pm :\nthe man 😀


Kontrola proklizavanja iz modela BMW i3s za sve buduće BMW i MINI modele - Smedia\n13.01.2018 | 01:30\n13.01.2018 | 01:40\nPrvi put predstavljen u novom BMW i3s modelu (270 Nm pri 0 obr/min, 135 kW/184 KS, kombinovana potrošnja električne energije na Evropskom NEFZ testu: 14.3 kWh/100 km; kombinovana emisija CO2 gasova: 0 g/km), ovaj sistem poboljšava prijanjanje i stabilnost tokom vožnje po nepovoljnim vremenskim uslovima i lošim putevima, prilikom ubrzavanja iz oštrih krivina i prilikom prikupljanja energije dobijene kočenjem. U srcu ovog inovativnog sistema se nalazi kontrolna jedinica koja je 50 puta brži od prethodnih sistema zahvaljujući integraciji. BMW...


Pripadnici Uprave saobraćajne policije počeli su 12. avgusta pojačanu kontrolu brzine kretanja vozila koja će trajati do 18. avgusta. U saopštenju MUP-a se navodi da je ovo međunarodna akcija koja će se sprovesti u 29 država koje su članice organizacije TISPOL (Mreža saobraćajnih policija Evrope).\nPripadnici saobraćajne policije će angažovati sve raspoložive uređaje za merenje brzine – ručne radare, radare u sistemima video – nadzora i uređajima za merenje brzine u takozvanim „presretačima“, dok će na auto-putevima biti merena i prosečna brzina kretanja vozila, ističe se u saopštenju.\nBrzina kretanja vozila biće kontrolisana i u noćnim uslovima, a prilikom zaustavljanja svakog vozila koje prekorači dozvoljenu brzinu kretanja policijski službenici će kontrolisati i korišćenje sigurnosnih pojaseva, kao i konzumiranje alkohola putem alkotesta.\nU prvih sedam meseci ove godine kao uticajni faktor u polovini saobraćajnih nezgoda sa poginulim licima javljala se upravo neprilagođena brzina, saopštava MUP.


Ognjen Ožegović iz FK Partizan ide u Arsenal iz Tule, Sejduba Suma uskoro na pozajmici | Sport | Fudbal\nOžegović u Arsenalu? 93 Podeli Podeli na facebook Podeli na twitter Podeli na viber Pošalji na mail\n31.08.2018. / 21:49\nKako je prošle godine došao, Ognjen Ožegović tako će i otići iz Partizana - u samom finišu letnjeg prelaznog roka!\nKako MONDO nezvanično saznaje, novi klub nekadašnjeg mladog reprezentativca Srbije trebalo bi da bude ruski prvoligaš Arsenal iz Tule, na čijoj klupi je do pre nekoliko meseci sedeo Miodrag Božović.\nIliev besan: NEĆU VIŠE DA ČUJEM TO PITANJE!!!\nCrno-beli bi na ime obeštećenja za Ožegovića trebalo da inkasiraju 600.000 evra, što je dvostruko više od svote izdvojene za njegovo dovođenje iz Čukaričkog.\nOn je ove sezone nastupio na šest mečeva i dao dva gola, ali uglavnom dok je trener bio Miroslav Đukić. Kod Zorana Mirkovića igrao je samo u prvenstvenoj utakmici protiv Zemuna.\nTakođe, intenzivno se traži novi klub Sejdubi Sumi, koji nakon letošnjeg rekordnog transfera iz Slovana iz Bratislave (1,6 miliona evra) apsolutno nije opravdao očekivanja.\nU Partizanu veruju da će u narednih sedam do 10 dana dogovoriti pozajmicu sa pravom otkupa omalenog "veziste" iz Gvineje, koji nije u Mirkovićevim planovima za nastavak sezone.\nTendencija crno-belih očigledno je da se otarase viška igrača, nakon što se nisu plasirali u Ligu Evrope i ostali svedeni na domaću Superligu i Kup.\nfk partizan ognjen ožegović sejduba suma transferi\n02.09.2018. / 08:57\nPitanje za upravu - ako je ovo način da se uštedi na platama, zašto ste doveli Šćekića i za njega platili i obeštećenje? Čemu još jedan sličan zadnji vezni, kad već nemamo igrača kao što je Everton?\n01.09.2018. / 19:50\nPa nismo ni mislili da je London.\nZar i tamo na pozajmicu?Oni,mučenici, nemaju nikoga da prodaju!


Kultura - datum: 2019-08-24 RAD DRAMSKOG AMATERSKOG STUDIJA\nScena iz predstave„Književno veče” Uspješna rožajska pozorišna priča Igraju Arijan Musić, Dalila Hadžialijagić, Faris Musić i Dalila Zejnelagić, a u ostalim ulogama se pojavljuju Armina Hot, Ema Šabović, Muzafera Kujević, Ibrahim Kujević, Fahira Kalač, Rejla Kuč, Jusuf Kujević, Omer Kuč, Lejla Hadžialijagić, Hata Musić, Lejda Kalač i Andrea Bulatović\nDa i u manjim društvenim sredinama, koje nemaju naglašenu tradiciju pozorišnog amaterizma može zaživjeti uspješna pozorišna priča, najbolji primjer je Rožaje, u kojem nakon pauze od nekolike decenije već drugu godinu radi Dramski amaterski studio u okviru Centra za kulturu Rožaje.\nStudio je formiran početkom 2018. na inicijativu direktora rožajskog Centra za kulturu, Sulejmana Beće Kujevića, poznatog etnomuzikologa i muzičkog stvaraoca iz Rožaja, koji u gradu na Ibru uspješno vodi hor i narodni orkestar, nastavlja sa radom festivala „Zlatna pahulja“, a njegovim zalaganjem Rožaje je prije nekolike godine dobilo i Nižu muzičku školu. Po riječima Kujevića, kulturnim sadržajima Rožaja je nedostajao dramski amaterski studio, koji je već ostvario lijepe uspjehe u Crnoj Gori i na gostovanjima van zemlje. Tokom prethodne i ove godine mladi zaljubljenici u teatar iz Rožaja, u produkciji Centra za kulturu, po tekstovima i u režiji Dragana Koprivice, postavili su na scenu dva pozorišna komada: „Kongres pomirenja“ i „Književno veče“.\nPrva predstava, „Kongres pomirenja“, u domenu neverbalnog teatra, premijerno je uspješno izvedena u velikoj sali rožajskog Centra za kulturu 7. maja prošle godine, uz veliku gledanost domaće publike. Zatim je izvedena u još šest gradova: Podgorici, Bijelom Polju, Mojkovcu, Petnjici i Plavu, kao i u Srbiji, u Kruševcu, gdje su mladi Rožajci pobrali aplauze i sjajne kritike. Na prošlogodišnjem Festivalu dramskih amatera u Bijelom Polju predstavi su dodijeljene tri nagrade.\nDrugi komad Centra za kulturu Rožaje, „Književno veče“, premijerno je izveden u ovom gradu 10. juna ove godine, a odmah zatim i na 49. Festivalu dramskih amatera u Bijelom Polju, gdje su mladi talenti iz Rožaja pobrali aplauze publike na otvorenoj sceni, i dobili direktne pohvale predsjednika Žirija Blagote Erakovića.\nU ovom komadu igra ansambl mladih iz prethodne predstave, upotpunjen starijim kolegama iz srednje škole i sa fakulteta. U glavnim ulogama predstave, koju je Koprivica radio duže od tri mjeseca, glavne uloge igraju Arijan Musić, Dalila Hadžialijagić, Faris Musić i Dalila Zejnelagić, a u ostalim se pojavljuju Armina Hot, Ema Šabović, Muzafera Kujević, Ibrahim Kujević, Fahira Kalač, Rejla Kuč, Jusuf Kujević, Omer Kuč, Lejla Hadžialijagić, Hata Musić, Lejda Kalač i Andrea Bulatović.\nRiječ je o satiričnoj komediji Dragana Koprivice na temu hiperprodukcije samozvanih pisaca, „velikana“, koji već sami po sebi postaju književni i pozorišni likovi.\nFaris Musić, koji igra jednu od glavnih uloga u ovom komadu, ističe: „Igram i u prvom i drugom komadu profesora Koprivice, koji nas je dosta naučio o pozorištu. Divno je što mi, mladi Rožajci, napokon imamo svoj Dramski studio zahvaljujući direktoru Centra, Beći Kujeviću i gradskoj upravi. Sada i mi možemo ravnopravno da nastupamo i takmičimo se sa mladim talentima iz drugih gradova Crne Gore na festivalima kod nas i šire.“\nGostovanja u regionu\n-Zadovoljan sam radom profesora Koprivice sa našim mladim pozorišnim talentima. Nakon dvije premijere, i nastupa na Festivalu u Bijelom Polju, kao i u drugim gradovima, učinićemo sve da našu novu predstavu vide ljubitelji teatra i u drugim gradovima naše države. Najavljujem i gostovanja u regionu, najviše po Bosni i Srbiji. Ovu lijepu pozorišnu priču iz Rožaja nećemo prekidati, jer je naš grad stao iza nje u cjelini. U tom kontekstu naš prvi sljedeći korak je i nastup na velikoj sceni KIC-a âBudo Tomović‘ početkom septembra u Podgorici - kazao je, između ostalog, povodom rada dramskih amatera iz Rožaja, direktor Centra Kujević.


[ 2328 Posta ]\nIdi na stranicu Prethodni 1 ... 150, 151, 152, 153, 154, 155, 156 Sledeća\nPoslato: Pet Nov 15, 2019 12:05 pm\ndok nije doslo leto i vrucine, ja i skoro da nisam imala probleme. Sve je pocelo sa visoke temperature. Tad je zapocela nelagodnost, glavobolje, nesposobnost i to samo dan nakon primanje terapije. Kad u septembar prosle godina radila nalaze i iskocilo da mi je stitnaca poremecena, (verovatnost da je to od pegazis je velika), presatala sam sa terapijom, i takao magicno prekinilo i nelogodnost, umor i sl. Ja nisam imala problem sa krvnoj slici, hemoglobin je bio u redu, trombociti takodze, ast alt, bilirubini, cak sta i PCR u tokom terapija je bio negativan.\nJedini problem je bio sto sam bila nefunkiconalna dan nakon terapija, pred i nakon toga je sve bio u redu, i sto se poremetila stitnaca. Jeste , to nije uposto mali problem, narocito sto cak i sada, kad su tiroidni hormone u redu i u balansu ja imam posledice a to su kg +.\nSada dietu. A to je svakako dobro za jetra i izopste za cel organizam. STa vise voce i povrce, sta vise voda, i setnja u prirodi. Za ovo zadnje bas se nema vremena....\nPoslato: Ned Nov 17, 2019 10:37 pm\nKristina znaj da šta god Fibrosken pokaže , nije bas realno , meni je pokazao blagu fibrozu , 7,3 kPa , F1-F2 ,doktorka mi kaže da je realno 7,0 F1 jer Fibroscan navodno povećava score ...navodno je Fibromax najrealniji i radi se putem krvi , mada je mnogo skup , za sada ga ima samo u privatnim laboratorijama ...\nPoslato: Pon Dec 09, 2019 1:04 pm\nZnam da nije potpuno realan mada se nadam da ce meni pokazati F0 Ako bude F 1 racunacu da je F0 .Jos nisam uradila,jer je aparat u kvaru.Radila sam cisto onako transaminaze i celu Kks.Sve je u granicama normale,transaminaze opet 20.Ne mrdaju.I tako cekam da proradi aparat\nPoslato: Sre Dec 11, 2019 9:54 am\nE Kristina nacekaces se na taj fibrosken u KC, ja od marta pokusavam za zakazem pa nista, aparat im cele ove godine ne radi.\nElem, meni su uveli Zefix , PCR mi bio 1600, pa kao da ne rizikujemo.Ponovo sam radila biopsiju pa sad cekam rezultate.\nPoslato: Čet Dec 12, 2019 11:39 pm\nEe Milice,dugo se nisi javljala.E pa otkud na toliku viremiju da uvode.Meni je bio 9000 kad mi je uveden zeffix.Doduse tad sam i saznala da imam i tad je prvi PCR i radjen.A secam se da mi rekose tad da od 10000 se uvodio lek al da ne rizikuju uvedoše mi tad.Iskreno sa ove tačke gledista zeffix bolje da nisam ni koristila.Sto ne znaci da nece tebi odgovarati al njega prati velika stopa rezistencije.Posle godinu dana mi je PCR spao na 44 ,al na tacno 2 godine PCR mi je porastao na 60 000 -desila se rezistencija.I uveden mi je viread(tenofovir) sa kojim mi je PCR posle 9 meseci bio negativan.I Jos uvek je negativan.A u februaru ce 2 godine kako pijem viread.Sa zefiixom mi nije ni jednom bio negativan. A kad je virus postao rezistentan na lavimudin(zeffix) napravio mi je takav skok ,da sam dosla na gore nego pre početka bilo koje terapije.Pisala sam sa nekim doktorom sto radi u Nemačkoj i on tvrdio mi Jos dok sam koristila zeffix da u inostranstvu njega izbacuju kao prvu liniju odbrane bas zbog rezistentnisti i tvrdio da se pogresno radi u Srbiji,da bi za mene bio Tenofovir odlican.Pegazis ne,jer mi smo sa blagom viremijom i mirnih transeminaza.I ispade on u pravu.Bar sto se tice mene.Mislim znam da u Srbiji kod malih viremija daju Zeffix prvo,kao najblazi,i ne mora da znaci da ce i tebi da se desi rezistencija,bas mi javljaj.Nije mi jasno sto sad na toliku viremiju uvode lek i jesu li ti mozda i transaminaze bile povisene ili drugi nalazi? I zasto si opet biosiju radila?Zbog cega su te opet poslali na biopsiju? Koliko puta si ti biopsiju radila? Meni nisu predlozili ni jednom do sad.I ispisi mi kako to izgleda raditi,jel boli,kakav je postupak,koliko se ostaje u bolnici...\nZnam za Zeffix sve, sto sa foruma, sto iz ambulante, ali takav protokol\nPraticemo pa cu videti, svakako sada dobijes terapiju ako je pcr preko 2000, meni je jednom bio 1900, pa 1600, transeminaze uvek uredne.\nMeni je ovo treca biopsija, radi se na svakih 5,6godina ,jer bez ozbira sto je viremija niska i transeminze ok, moze virus da pravi stetu.Fibrosken ne radi duze vreme, a i upitno je kako bi se kod mene pokazao jer nisam mrsava, pa me bocnuse. U principu mene su primili u bolnicu u ponedeljak (pre toga sam uradila ultra zvuk i krvnu sliku), odmah me tad bocnuli, pa u utorak kuci. Biopsija ne boli, osetis samo anesteziju kad primas, sta znam ja to uporedim sa recimo vadjenjem zuba, nije strasno.\nPoslato: Pet Dec 13, 2019 9:48 pm\nPozdrav , trenutno sam na 28oj dozi Pegasys-a , vadio sam HBsAg I sada je 1600, inače Alt mi je 110 a Ast 64 , i to me jako brine , najniža vrednost je bila 83 , a Ast 50 ... jako se nerviram zbog tih enzima zašto ne padaju . Krv za Pcr dajem sledece nedelje pa se nadam čudu .\nPoslato: Sub Dec 14, 2019 4:54 pm\nSinoc sam vam napisao ovaj post gore , ali danas se situacija znatno promenila, vadio sam prepodne krv u Biomedici laboratoriji, tamo jer oni u proseku za 2 do 3 sata urade skoro sve analize, imaju jako naprednu tehnologiju, danasnji rezultati su HbsAg- 200 , HbeAg-190 , i Hbc Antitela preko 10 . Sto znaciiiii.....smesi je jedna lepa serokonverzija, a ja se nadam da ce to biti iz HbsAg u anti Hbs\nPoslato: Ned Dec 15, 2019 1:14 am\nMilice,a pa da ti dugo nesto to pratis ,odavno.Koliko je godina proslo od kad znas za virus? Meni ce u februaru na sledecoj kontroli biti 4 godine.Verovatno mi zato jos nisu ni predlagali biopsiju.U avgustu sam imala kontrolu ,PCR i dalje negativan.Hbs ag naravno i dalje pozitivan i bez antitela hbs( cemu se ni ne nadam al Aj da kazem) posto su mi radili sve markere ponovo i isti su kao i pre.Al PCR je negativan,nema detektibilne DNK hbv.Fibrosken ne radi,zvala sam da vidim sta da radim za kontrolu,jer sam trebala po uradjenom fibroskenu( u septebru) i rekose mi tek u februaru osim ako pre fibrosken proradi pa ga uradim.Situacija,to je odličan nalaz s obzirom da si ti imao PCR ne znam ni sama koliko miliona a hbs ag titar isto veliki bio sigurno.Smanjuje se,a i hbe,sto je za dobro da mislim da ces za pocetak imati hbe ag negativan i hbe antitela pozitivna i nadamo se PCR negativan.Naravno znam da ti je krajnji cilj hbs ag negativan i znam da ti je to bitno zbog posla u inostranstvu ,al nemoj se razocarati ako ne bude tako bilo.pisao si pre da mislis da je PCR u korelaciji sa hbs ag da PCR negativnost povlaci i gubljenje hbs ag.Al nije bas tako,ja sam vec godinu dana PCR negativna al sam i dalje hbs ag pozitivna.Titar mi je sigurno manji al i dalje pozitivna i bez antitela hbs.Naravno da smanjenje PCR ide ka tome da se mozda i hbs ag izgubi,krajnji je cilj to.Mada smo različiti slucajevi,ti si "divlji tip" ,a moj je onako prilici miran sa vec hbe antitelima.Al Mislim da je realno da za sad ocekujes da PCR ti bude negativan i da hbe budes negativan i dobijes hbe antitela,sa smanjenjem replikacije virusa .Pa onda da se nadas hbs.Transeminsze su moguce od fibroze da ti je jetra pretrpela ostecenja pa zato su Jos uvek povisene.Ipak si ti imao milionske kopije i to prilično dugo .A moze i usled koriscenja pegasisa.Drzim pesnice\nPoslato: Ned Dec 15, 2019 9:09 am\n@Kristina , Ma čitao sam istraživanja koja kažu da ako tokom interferonske terapije na polovini th Pcr bude negativan , to su dobre šanse da se do kraja terapije bude HBsAg negativan , neću se razočarati , ali ovaj titar vrtoglavo pada , oba markera i S i E antigen , i ja se nadam da će to ostati dobro Verujem...\nPoslato: Ned Dec 15, 2019 3:18 pm\nSituacija,odlicno,ti si sad na polovini terapije jel tako? Javi kad uradis PCR.I treba da verujes,vidljivo pada.Drzim ti pesnice.Ne znam dal si pisao al reci mi koliko ti imas godina?\nPoslato: Ned Dec 15, 2019 3:29 pm\nE Situacija procitah na drugoj temi da si napisao da si pre mesec dana koristio i Imunofan.Jesi li ti njega na svoju ruku koristio sa interferonom ili po preporuci lekara?\nPoslato: Ned Dec 15, 2019 4:34 pm\nKristina nisam hteo ništa da pišem o tome dok ne budem 100% siguran , ili dok se barem ne testiram sledeci put , ali da ,u septembru mi je Hbs bio 1840 , to je bila prva četvrtina terapije...10. Decembra tj posle 3 meseca ili na polovini terapije sam se opet testirao i Hbs je bio 1620, sto je veoma mali cutoff, sledeceg dana sam počeo da dajem sebi Imunofan, prosvercovao sam ga iz Rusije .uredno sam ga davao po šemi koju sam dobio od nekog lika, i regularno davao sebi Pegasys danima kojima i sleduje , posle mesec dana sam se testirao tj juce , Hbs mi je stigao 200 a Hbe-190 . Ne znam šta da ti kažem , suludo je tvrditi da je Imunofan lek jer nije , on je samo imunomodulator , možda mi je samo uz interferon progresivno razbudio imunološki odgovor , ja sam Hbe+ sto znaci da moj imunitet uopste nije prepoznavao virus sve do terapije , doktorka koja me je vodila nije čula za Imunofan i iskreno ja nisam ni spominjao da planiram da ga dajem sebi , išao sam na rizik ...\nPoslato: Ned Dec 15, 2019 4:38 pm\nMorali bismo da sačekamo kraj moje terapije da bih mogao da tvrdim i kažem “Da , ovo je upalilo “ ..ali činjenica da je za mesec dana Hbs cutt off sa 1640 na samo 200 stvarno negde fascinantna (obzirom koliko apsolutno sva istraživanja kažu da je misaona imenica oboriti HBsAg viremiju)..I da , kriss , ja sam na polovini terapije. Ukoliko se ispostavi da ovo radi, sigurno ću napisati hronologiju dogadjaja i obavestiti doktorku jer mislim da je nešto o čemu trebati govoriti . Ali i jedno sam siguran , Imunofan obara virusno opterećenje , čak šta vise veoma uspesno\nPoslato: Ned Dec 15, 2019 4:49 pm\nInače imam 28 godina ,


RTS :: Albanci igraju toplo-hladno, ko plaća ceh\nPolitika Albanci igraju toplo-hladno, ko plaća ceh\nutorak, 02. jun 2020, 20:30 -> 22:03\nPoslednji "taktički potez" odlazeće prištinske vlade predvođene Aljbinom Kurtijem – zabrana uvoza robe bez dokumenata i dozvola na kojima piše "Republika Kosovo". Mere reciprociteta će potpuno zaustaviti trgovinu, a zaustavljene su regionalne inicijative, kaže za RTS ministar Rasim Ljajić. Predsednik Odbora za KiM Milovan Drecun rekao je da se na ovaj način zavode ekonomske sankcije.\nTreći dan zaredom kamioni sa srpskom robom stoje na administrativnim prelazima sa Kosovom i Metohijom. Reč je o "meri reciprociteta" kao taktičkom potezu odlazećeg premijera Aljbina Kurtija, gde se traži da kamioni imaju dozvole na kojima piše "Republika Kosovo".\nOsuda ovih "mera reciprociteta" stigla je i iz Amerike i iz Evropske unije, ali ne i više od toga.\nPredsednik skupštinskog Odbora za Kosovo i Metohiju Milovan Drecun rekao je u emisiji "Oko ekonomije" da je poruka da ako oni priznaju "Republiku Srbiju", mi moramo da priznamo samoproglašenu "Republiku Kosovo".\n"Videćemo da li je ovo taktička ili dugoročna mera - ovaj reciprocitet. Albanci sve rade u dogovoru, oni uvek igraju toplo–hladno. Ovo je možda stvaranje osnove da nova vlada ima bolju startnu poziciju pred eventualni nastavak razgovora sa Beogradom", rekao je Drecun.\nUkazuje da je važno kakav će stav nova kosovska vlada zauzeti po pitanju jednostranih poteza koje su prethodne izvršne vlasti u južnoj srpskoj pokrajini preduzele, to su takse, reciprocitet - jer u takozvanoj vladi će biti DSK, koji se formalno zalaže da se postupi kako kaže Vašington.\n"Ne znam kakav će biti kompromis između te dve stranke - jer tu je i Haradinaj", kaže predsednik Odbora za KiM.\nPomoćnica ministra trgovine Olivera Jocić kaže da je ova mera politička i da nema veze sa Cefta sporazumom, kao i da se krše sporazumi Briselskog dijaloga. "Tako da, ovo što vidim, jeste da ekonomski stradaju stanovništvo i potrošači na teritoriji KiM", rekla je Jocićeva.\nDecun smatra da se na ovaj način zavode ekonomske sankcije centralnoj Srbiji, a mera je i politička jer žele da iskoriste situaciju da odugovlače što više u nadi da će doći do promena u Americi na predstojećim izborima.\nAsistent na Fakultetu političkih nauka Stefan Surlić ističe da je reč o dubinskom problemu koji postoji od 2008. godine i da se sada vide samo različite manifestacije. Kako kaže, teza albanskih lidera, uključujući Kurtija, je da Kosovo nema statusni problem i da Kosovo treba da ima sa Srbijom potpuno jednake odnose.\n"Odbijaju uopšte tezu da Kosovo ima statusni problem i žele da ga predstave da Priština ima potpuno sređenu međunarodnu poziciju, ali eto postoji problem sa Beogradom i ekonomija bi mogla da bude sredstvo obračuna", rekao je Surlić.\nSurlić kaže da je Aljbin Kurti bio u teškoj poziciji da od jednog nacionaliste govori o povlačenju taksi, pa je izmislio reciprocitet, tako da novom premijeru Hotiju neće biti lako da nastavi dijalog i ukine sve odluke koje je donela Kurtijeva vlada.\nNadovezao se Drecun, koji je rekao da je ponašanje Kurtija interesantno i da on ima kapacitet da blokira rad kosovskog parlamenta u dužem periodu – može da ide na snažne proteste i da dodatno destabilizuje situaciju.\n"Ovo je jedan pravac, kako će reagovati Samoopredeljenja, a drugi pravac nestabilnosti je koalicija – kako će se uskaditi sa DSK", podvukao je Drecun.\nSurlić kaže da je zajednička tačka EU i Vašingtona da se započne dijalog: ukinuti sve barijere, problem je ishoda. "Političke elite na Kosovu se sada osećaju usmaljeno, nemaju jasnu evropsku perspektivu, pet članica EU nije priznalo Kosovo i čak i one zemlje koje priznaju ne dozvoljavaju viznu liberalizaciju, plašeći se migrantskog talasa sa Kosova", naglašava Surlić.\nSa druge strane, SAD su značajno promenile politiku i ukazuju da se mora otpočeti dijalog i to smeta onima koji vode politiku na Kosovu, jer su smatrali da je priča završena, istakao je Surlić.\nDrecun ističe da mora da se definiše status Kosova, kakva je budućnost južne pokrajine, u okviru Rezolucije 1244. Prema njegovim rečima, Albanci su ohrabreni na suprotsavljanje stavovima administracije Donalda Trampa, preko "duboke države", albanskog loboja i preko politike Nemačke. "Šta smo mi, slepi pa ne vidimo, nemojmo da govorimo o recipročnim merama, ovo su sankcije", istakao je Drecun.\nTrgovina je drastično pala\nGovoreći o ekonomskom aspektu problema i ko plaća cenu, Olivera Jocić ističe da je sa taksom od 100 odsto, trgovina sa Kosovom drastično pala.\n"Videli smo blagi oporavak sa ukidanjem taksi, počeli smo da otpremamo robu na teritoriju KiM, tako da smo u aprilu 2020. u odnosu na 2019, imali otpremu koja je bila za 120 odsto veća i postojala je šansa da će se trgovinski odnosi vratiti u normalne tokove, ali sada je to potpuno onemogućeno", rekla je ona.\nTo je poltička priča, dodaje Jocićeva navodeći da privrednici nisu znali o čemu se radi, pa su intervenisali prema Prištini, prema Unmiku, a obratili su se i EK, koja mora da interveniše jer je garant nesmetane primene sporazuma Cefta.\nDrecun ističe da štetu trpe obični građani zbog povećanja cene osnovnih namirnica, a šteta je što ne može da se ide na razgovore sa Beogradomg. Podsetio je da je razmena bila između firmi 400 odnosno 500 miliona evra godišnje.\nCefta na infuziji, stale regionalne inicijative\nMinistar Rasim Ljajić kaže da poslednji potez Prištine predstavlja par ekselans politička odluka i da predstoji politička borba Kurtija i svih ostalih.\nDoći će do dodatne ekonomske štete jer se 60 odsto ukupne robe, što se tiče sirovina, uvozi iz Srbije, a krajnju cenu plaćaju potrošači, ukazao je ministar trgovine.\n"Mere reciprociteta će potpuno zaustaviti trgovinu", kaže Ljajić ukazujući da danas 20 kamiona čeka na Merdaru, a 40 na Rudnici.\nDodaje da je milion evra šteta na dnevnom nivou. Neka roba je išla na Kosovo, imali su interes da je prodaju i pod taksama, a sada će sve stati, na godišnjem nivou 500 miliona evra će biti šteta", kaže Ljajić.\nGovoreći o tome da li će mere biti ukinute, Ljajić kaže da veruje da će biti suspendovane na četiri meseca, i da od toga zavisi dalji epilog priče sa taksama i recipročnih mera.\n"Politička šteta je ogromna, zaustavljene su regionalne inicijative, Cefta je na infuziji, na respiratorima, trgovina treba da ide bez obzira na nerešen status Kosova", rekao je Ljajić.\n"Bili smo spremni da razgovaramo o navodno vancarinskim barijerama", kaže Ljajić i pojašnjava da se to odnosi na akcize na brašno i blokovsku robu, ali da Beograd nema sagovornika u Prištini jer su odluke političkog karaktera.\nNe veruje da će se nešto pozitivno desiti za četiri meseca. Ljajić smatra da su u ovoj atmosferi pozicije dijametralno suprotne i da nema političkog jakog autoriteta koji može da stane iza ovoga, u smislu medijatora.\n"Ovo je jedna ozbiljna kriza autoriteta i ideje kada govorimo o EU i drugim međunarodnim organizacijama", rekao je Ljajić.\nMilovan Drecun kaže da ako budu ukinute takse na prvoj sednici nove vlade, biće znak da Priština želi nastavak dijaloga, ili će se služiti političkim smicalicama do izbora novog predsednika SAD.\nOsvrćući se na Ričarda Grenela, koji je za ukidanje taksi, Drecun kaže da profesori poput Servera savetuju Albancima da se treba suprotstaviti svemu tome.\n"To ohrabruje Albance da nastave sa merama i jednostranim potezima, a ne da ih ukinu, dvolična je politika pojedinih država prema Srbiji", kaže Drecun.\nOlivera Jocić ističe da kada imate necarinske barijere, ili kada uvodite meru koja ima uticaj na trgovinu, vi imate kanal komunikacije, koji Priština nikada nije koristila.\n"Kada pogledate ekonomske činjenice, one idu u prilog ukidanju bilo kakvih barijera u trgovini sa Srbijom. Procena MMF-a za Prištinu od prošle godine - cene su skočile u proseku 24,8 odsto, pogođeni su bili potrošači, kupovna moć je opala za 6,3 odsto, nema supstitucije proizvoda, a sav uvoz iz drugih zemalja je skuplji od robe koja dolazi iz Srbije", ukazala je Jocićeva.\nSurlić kaže da postoji bojazan da će se doći do onoga da se pitanje Kosova stavlja u bezbednosni okvir, da sve ovo uđe u mnogo ozbiljniji prostor.\nNapad na duhovni identitet\nOsvrćući se na emitovanje filma na albanskoj privatnoj televiziji na KiM gde se navodi kako su Srbi ukrali albansku istoriju, Surlić kaže da je to priča da srpska kulturna i verska baština nije srpska.\nSurlić kaže da postoje i tvrdnje da su to ilirski ili rimokatolički hramovi, koji su okupirani od strane Srba.\nDrecun kaže da se napada duhovni identitet srpskog naroda. "Nije slučajno da se pojavljuje film, ta televizija Klan registrovana je u Albaniji, a gleda se na Kosovu i u Severnoj Makedoniji. Pokušavaju da svojataju naše manastire i crkve, tvrdeći da je to srednjovekovna albanska vlastela gradila", kaže Drecun.\nGovoreći o manevarskom prostoru, Surlić je na kraju ukazao da Beograd ima poziciju koja je sigurna - da nema rešenja statusa Kosova bez Beograda, toga su svesni Nemci i Amerikanci.\n"Moramo da insistiramo na dijalogu i na postizanju kompromisnog rešenja. Ova odluka je drugačija jer takse i reciprocitet utiču na plate, kvalitet života i to je pogubna politika na dugoročnom nivou", zaključio je Stefan Surlić.


SoMo Borac Archives - Netokracija.rs\nSa predstavnicima agencije Fullhouse Ogilvy, jedinim ovogodišnjim srpskim pobednikom u okviru regionalnih nagrada SoMo Borac, razgovaramo o pobedničkoj kampanji za Udruženje pivara Srbije.\nPredstavljamo vam dobitnike SoMo Borac nagrada za 2020. godinu. Predstavnici Srbije pobedili su samo u kategoriji SoMo Social, dok su bili u finalu u tri kategorije.\nMarko Crnjanski 7. 10. 2020.\nLea Stanković: Viber je super, ali Viber nisu samo stikeri\nSa gotovo pet miliona aktivnih korisnika u Srbiji, Viber danas predstavlja servis sa ozbiljnim marketinškim potencijalima. Pa ipak, osim stikera i javnih 'chat' grupa, retke su domaće kampanje koje koriste ovaj vid komunikacije prema korisnicima. Zašto je to slučaj? O ovoj temi porazgovarali smo sa Leom Stanković iz agencije Communis DDB koja se nedavno našla među finalistima Somo Borac nagrada.\nMarko Mudrinić 25. 10. 2017.\nKvalitetna digitalna strategija je mozaik svega što vidiš i čuješ\nOn je pisac, komunikolog, kreativac, PR. Uz to poznaje i grafički dizajn. Supermen? Ne, to je Community Manager, najzastupljenije zanimanje u oblasti marketinga (prema prošlogodišnjem istraživanju Marketing zajednice). Poslednjih pet godina na Weekend Media Festivalu, jednom takvom 'superčoveku' dodeljuje se nagrada SoMo Borac za CM-a godine, a 2017. titulu najboljeg poneo je Marko Jovanović, CM u agenciji Executive Group, za klijenta McDonald’s Srbija. On nam u nastavku otkriva odgovor na pitanje koje muči većinu prisutnu na digitalnoj sceni - kako se izdvojiti iz 'gomile'?\nMilena Rašić 3. 10. 2017.


Šešelj: Cilj mi je bila "velika Srbija" uz etničko jedinstvo\nLider radikala Vojislav Šešelj potvrdio je danas, na suđenju Radovanu Karadžiću, da je njegov cilj bila "velika Srbija", uključujući "srpsku Bosnu, srpsku Hercegovinu, srpsku Makedoniju i srpsku Hrvatsku", u kojoj bi postojalo nacionalno jedinstvo.\n- To je bio i ostao moj glavni cilj, ali ne i glavni cilj Srbije i srpskog rukovodstva... To je cilj Srpske radikalne stranke, ali ne i drugih partija - rekao je Šešelj i dodao da njegova vizija Srbije podrazumeva "etničko jedinstvo i harmoniju među pravoslavnim Srbima, Srbima katolicima, Srbima muslimanima, kao i Srbima ateistima".\nKako prenosi "Balkan insajt", Šešelj je nazvao bošnjake "Srbima koji su prešli u islam" i rekao da "niko ne može konstantno da drži srpski narod podeljen".\nSvedočeći na suđenju Karadžiću, Šešelj je rekao i da je bivši predsednik Slobodan Milošević pružio ključnu pomoć lokalnim Srbima tokom ratova u hrvatskoj i Bosni i Hercegovini.\n- Bez pomoći iz Srbije, ni Republika Srpska ni Srpska Krajina ne bi preživele - ocenio je Šešelj.\nTužilac Alan Tiger, podsetio je na Šešeljevu izjavu iz serije BBC-ja, "Smrt Jugoslavije", da je Milošević 1992. godine od njega lično tražio da šalje dobrovoljce u BiH i da je napad na Zvornik u aprilu te godine bio planiran u Beogradu. Šešelj je na to odgovorio da je njegova izjava bila prenaglašena, jer je tada bio u sukobu s Miloševićem.\nTužilac Tiger podsetio je Šešelja da je pre rata pretio muslimanima da će ih proterivati do Anadolije, na šta je lider radikala odgovorio da je mislio na "panislamiste, a ne na sve muslimane".\n- Pozvao sam muslimane da ne ratuju protiv Srba, jer će nastradati. I jesu nastradali - od 100.000 žrtava, 50.000-60.000 su bili muslimani. Cilj mojih pretnji bio je da sprečim rat - zaključio je Šešelj.


ZATRESLA SE HERCEGOVINA: Epicentar zemljotresa jačine 3,1 stepen registrovan kod Mostara! | Region | Kurir\n26.05.2019. 19:17h 26.05.2019. 19:17h\nMOSTAR - Zemljotres jačine 3,1 stepen pogodio je danas područje Hercegovine, saopštio je Evropsko-mediteranski seizmološki centar.\nZemljotres je registrovan u 17.25 sati, a epicentar je bio sedam kilometara istočno od Mostara na dubini od oko četiri kilometra.\nKako se navodi, zemljotres su osetili građani juga BiH, a za sada nije zabeležena materijalna šteta.\nSKANDALOZNO: Mostarske ulice nose nazive ustaških zločinaca, a žele da postanu Evropska prestonica kulture!\nTUČA DEVOJAKA ISPRED NOĆNOG KLUBA U MOSTARU: Sevale pesnice, tinejdžerka (19) završila u bolnici


Kako efikasno učiti? – Psihologika\nPosted in Problemi sa učenjem\npsihologika.rs 24/01/2015 Leave a Comment on Kako efikasno učiti?\nO učenju su napisane mnoge knjige i postoji bezbroj saveta o tome kako treba učiti da bi postigli što bolje rezultate i bili maksimalno efikasni u ovoj aktivnosti.\nNaravno, prilikom saveta treba imati na umu uzrast onoga koji uči, prirodu predmeta, cilj itd. Ipak, postoje neke univerzalne preporuke koje se mogu primeniti i korisno ih je uvažavati uvek.\nNajčešće postavljana pitanja u vezi učenja su: Gde? Kada? Koliko? Kako?\nNeophodno je obezbediti radno mesto. To je radni sto i odgovarajuća stolica koja omogućava pravilan položaj tela prilikom učenja. Važno je dobro osvetljenje. Kod dešnjaka svetlost treba da pada sa leve strane i obrnuto. Dobro je imati stolnu lampu koja će omogućiti pravilno osvetljenje i u večernjim satima. Na radnoj površini treba da su samo stvari potrebne za učenje(knjiga, sveska, atlas…) kako nepotrebne stvari ne bi odvlačile pažnju.\nDa bi se moglo obezbediti odgovarajuće vreme za učenje neophodno je dobro isplanirati ceo dan. U dnevni plan aktivnosti treba uneti tačno vreme kada počinje i kad završava neka aktivnost i obezbediti pravilnu smenu rada i odmora. U plan treba uneti sve neophodne obaveze i aktivnosti: boravak u školi, treninge i slobodne aktivnosti, obavljanje svakodnevnih kućnih obaveza, igru, druženje, gledanje TV, bavljenje kompjuterom, dnevne obroke, vreme za ličnu higijenu ,razgovore s porodicom…i što je najvažnije vreme za učenje. Najbolje je da se učenje obavlja uvek u isto vreme. Na primer: ako dete ide u školu pre podne treba da uči od 15 do 17 h, ili ako ide posle podne na primer od 9 do 11h…Kontinuirano i svakodnevno učenje isključiće potrebu višesatnog kampanjskog učenja. Tokom perioda učenja moguće je, a često i neophodno, praviti kratke pauze, tek toliko da se dete protegne, popije sok i sl. Nikako ne treba praviti duže prekide tokom ovog vremena jer će motivacija za rad biti smanjena i biće potrebno ponovno postizanje koncentracije za rad.\nDobro je da se plan aktivnosti istakne na vidno mesto npr. zalepi na zid kod radnog stola, kako bi se učenik sam podsećao šta treba da uradi i kada. To i roditeljima omogućava lakše praćenje i sprovođenje unapred dogovorenih sankcija ili nagrada zavisno od toga koliko dete poštuje unapred isplanirani raspored. Takođe, roditelji ne moraju da podsećaju dete šta treba da radi, stalno govore da uči, nerviraju se , prete itd, već sprovedu unapred dogovorene mere i time potpuno prebace odgovornost na dete.\nUkoliko učenik pazi na času, aktivno sluša i pokušava da što više nauči ,zapamtiće oko 75% lekcije. Prisećanje raste i narednih desetak minuta, da bi vrlo brzo počelo da opada i u naredna 24 časa učenik zaboravi oko 80% naučenih pojedinosti. Kako vreme prolazi zaboravlja se sve više .\nBaš zbog toga neophodno je baš istoga dana kad se lekcija učila u školi ponoviti je i utvrditi kod kuće pošto je najveći deo naučenog sačuvan i biće potrebno najmanje vremena utrošiti za datu lekciju npr. desetak minuta. Međutim, ukoliko učenik misleći da ga nastavnik u narednom periodu neće pitati, ne uči tu lekciju, sve naučeno na času otići će u zaborav. Pri tom stižu i nove lekcije koje će već teže pratiti jer prethodne nisu naučene. Pošto je lekcija otišla u zaborav biće potreban mnogo veći napor i vreme da se ona ponovo nauči. Ako učenik nije učio svakodnevno i lekcije su se nagomilale dešava se upravo to da se pred propitivanje, test ili ispit uči mnogo, dugo i naporno, a rezultati često izostanu (gradivo se “pomeša” i/ili zaboravi jer nije utvrđeno višestrukim ponavljanjem. A “Ponavljanje je majka znanja”. Dobro savladana znanja, razumevanje gradiva i poznavanje činjenica mogu dovesti do kreativnog mišljenja.\nAli nije dovoljno lekciju ponoviti samo tog dana kad je odrađena u školi, jer proces zaboravljanja i dalje teče,mada slabijim intenzitetom. Lekciju je potrebno kratko ponoviti i narednih dana, ali će vremenski razmaci između ponavljanja biti sve ređi dok znanje ne postane trajno.\nDa bismo bolje pamtili treba znati i sledeće:\nKapacitet vizuelnog pamćenja je neuporedivo veći od verbalnog (objekti, slike bolje se pamte nego reči “ Jedna slika vredi 1000 reči”).\nZbog toga da bismo brže i bolje pamtili treba:\nZamisliti, u mislima preuveličati, zamisliti kao smešno ili apsurdno, u kretanju, obojiti (bojom, emocijama), angažovati što više čula (vid, dodir, miris…) …\nKratkotrajno pamćenje zahvaljujući višestrukom ponavljanju nakon 6-8 nedelja prelazi u dugotrajno pamćenje. ¼- ½ učenja je ponavljanje.\nVažno je učiti aktivno. Višestruko čitanje cele lekcije i pokušaj da se sve doslovno zapamti i reprodukuje je nepotrebno, sem u slučaju definicija. Nikada ne treba učiti samo iz sveske i zabeleški. Učenici često kažu da je u sveskama ono šta nastavnici očekuju da znaju, međutim, novi termin ili podatak može biti pogrešno zapisan. Osim toga učenjem iz sveske učenik se trudi da napamet reprodukuje, bez razumevanja za koje su potrebne šire infoirmacije, tabele, grafikoni, slike itd. koje se nalaze u udžbeniku. Pošto je u svesci istaknuto bitno (nastavnici pišu na tabli ključne reči i informacije, a učenici prepisuju u sveske) one su veoma korisne prilikom preslišavanja. Pored knjiga dobro je koristiti i druge izvore znanja, a prilikom prepričavanja upotrebljavati sopstvene reči . Dobro je lekciju prepričati naglas. Na taj način uveravamo se da li smo u mogućnosti da s lakoćom i jasno iskažemo sve što je neophodno i stičemo samopouzdanje koje pomaže kada se odgovara u školi. Treba se truditi da se gradivo razume, a tome će pomoći povezivanje sa prethodnim znanjima koja ne moraju biti isključivo vezana samo za taj predmet koji se trenutno uči .\nUčiti uvek treba sa olovkom u ruci i podvlačiti ključne reči, glavne ideje, značajne datume … Podvlačenje za vreme učenja usmerava pažnju, a prilikom ponavljanja omogućava lakše snalaženje u lekciji i fokusiranje na ono što je neophodno zapamtiti. Prilikom podvlačenja dobro je koristiti i više boja pa npr. najvažnije podvući ili zaokružiti crveno, potom manje bitno, ali isto tako neophodno plavo itd. Dobro je da se prave beleške jer se na taj način osmišljava pročitano.\nPrilikom učenja nove lekcije treba prelistati celu lekciju, letimično pogledati naslove i podnaslove da bi se stekao uvid u temu koja se obrađuje i stekao utisak o dužini lekcije.Tom prilikom uočiti šta je pisac udžbenika i sam istakao (napisano tamnijim slovima), pregledati slike, grafikone i uočiti bitne elemente u lekciji.\nTreba se zapitati (Ko? Gde? Šta? Kada?Zašto? Kako?) i učeći tražiti odgovor na pitanja. Tome mogu pomoći pitanja koja se često nalaze na kraju lekcije, dakle i njih pročitati pre početka učenja. Takođe se treba pitati šta od prethodnog znanja može da se iskoristi ( bilo da se o tome čitalo, gledalo na TV-u itd.) i čemu to znanje služi. Pogotovo prilikom prvog čitanja posebno proučiti grafikone, tabele i sl. Markerom treba istaći važna mesta i naći objašnjenje za nepoznate reči.\n• seti se na vreme da postoje provere učenja i to svakodnevne (one tebe vrebaju i kad ti ne misliš o njima!)\n• ne odustaj od učenja zbog zabave ili drugih poslova (najpre učenje, pa onda nagrada!)\n• ne veruj svojim drugovima i drugarima da vrlo malo uče (svi se volimo hvaliti! Hvali se i ti!)\nOve ometajuće faktore moguće je prevazići dobrim planom dnevnih aktivnosti, i učenjem na radnom mestu.\nNa časovima treba da se dobro sluša, bilo da nastavnik predaje ili ispituje. Sve vreme u školi, a to je često i 6-7 časova treba iskoristiti da se što više sazna i zapamti, pa će kod kuće biti potrebno manje vremena za učenje.\nUkoliko je lekcija dugačka i teška, dobro je da se podeli u smisaone celine i uči deo po deo.\nObavezno treba razjasniti sve termine i činjenice i nikako ne učiti napamet ono što se ne razume.\nTokom učenja, ponavljanja ili sistematizacije gradiva da bi se uvidela struktura većih celina veoma korisno je izraditi „mape uma“.\nPedagog Radmila Kišić-Novaković\nTagged aktivnosti, knjiga, lekcije, pamćenje, podvlačiti, ponavljanje, raspored, učenik, učenje, zaboravljanje\nKako “preživeti” nesrećan brak svojih roditelja? →\n← Kako prevazići anksioznost povodom vožnje? (Driving fobia)


Pozivni broj Laterns\nGrad/mesto ili region: Laterns\nPozivni broj za grad Laterns je 5526. Za fiktivni broj telefona 9999181 i pozivni broj grada 5526, broj za pozivanje je 5526 9999181. A Laterns se nalazi u Austrija.\nPrefiks pozivnog broja grada dodeljuje broj telefona pretplatnika određenoj lokaciji. Pored pozivnog broja grada, postoje i druge vrste prefiksa: prefiksi međunarodnih država, prefiksi pružalaca usluga mobilne telefonije i prefiksi raznih usluga. Oni se kombinuju tako da odgovaraju za nekoliko svrha. Prilikom pozivanja iz jedne države u drugu u slučajevima kada primalac poziva ima fiksnu liniju, prefiks države se kombinuje sa pozivnim brojem grada i brojem pretplatnika. Za fiktivni broj telefona 9999181, pozivni broj grada 5526 (Laterns) i Državni pozivni broj 0043, broj za pozivanje je 0043 5526 9999181. Ako se poziv upućuje na mobilni uređaj, Državni pozivni broj se kombinuje sa prefiksom pružaoca mobilnih usluga i brojem pretplatnika. Ako se poziv upućuje pretplatniku u istoj državi, Državni pozivni broj se može izostaviti. U slučaju nacionalnih poziva sa jedne fiksne linije ka drugoj, pozivni broj grada se takođe može izostaviti u mnogim državama kada oba pretplatnika imaju isti pozivni broj grada. Naravno, pozivni broj grada se takođe mora birati, u ovom slučaju 5526, naročito u državama u kojima su pretplatnici u mogućnosti da zadrže isti broj telefona nakon preseljenja na drugu lokaciju ili u drugi grad.\nAko ste van Austrija i želite da pozovete osobu u Laterns, pored pozivnog broja, treba vam i pozivni kod zemlje koju želite pozvati. Pozivni kod za Austrija je +43 (0043), pa ako ste u Srbija i želite da pozovete osobu u Laterns, morate da dodate +43 5526 njegovom broju telefona. Nula ispred pozivnog broja telefonskog okruga je u ovom slučaju izostavljena. Za fiktivni broj telefona 9999181, pozivni broj grada 5526 (Laterns) i Državni pozivni broj 0043, broj za pozivanje je 0043 5526 9999181.


TAJNE PORUKE: Vučić u skupštini ministrima PODELIO knjige - Nova Borba\nTAJNE PORUKE: Vučić u skupštini ministrima PODELIO knjige\nOdlazeći premijer i izabrani predsednik Srbije Aleksandar Vučić izjavio je danas da je ministrima podelio knjige iz svoje biblioteke i dodao da ih je delio po "triki kriterijumu" i da tačno zna zašto je koju knjigu kome dao.\n"Svoje knjige sam delio, ostavio sam u Vladi police koje sam napravio nasledniku. To sam radio bez vladinog novca. Neko će u neki lepši prostor ući. Ostalo je još neka odela da iznesem" rekao je Vučić u razgovoru sa novinarima posle poslednje sednice vlade koju je vodio kao premijer.\n"Kada sam kupovao knjige morao sam gumicom da brišem cenu" rekao je Vučić i dodao da je svakome od članova kabineta napisao i ličnu poruku.\n"Nekome se dopada, nekome ne. Napisao sam šta bi možda mogli da promene. Poželeo sam svima puno sreće i uspeha" dodao je.\nPonovio je da je reč o potpuno različitim knjigama."Ne biste pretpostavili zašto je neko neku knjigu dobijao. Kada Ivica dobije o svim srpskim vladarima, a Ana dobije o Milanu Stojadinovću, Zorana o danima i godinama koje su sve promenile, a Nebojša o pobednicima i kako se postaje i ostaje. Svakome znam kome sam i zbog čega koju dao" istakao je odlazeći premijer i izabrani prersdnik.\nDodao je da na primer "Jadranka umesto Evrope dobila Kinu" te da je to učinio i iz još jednog razloga."Ona je vrlo energična i žestoka u izražavanju svojih stavova, odande je potrebno još malo mira i drugačijeg filozofskog pristupa da dobije i primeni. Svakome sam pronašao nešto. Šalio sam se najviše na Vulinov račun. Nadam se da se nije naljutio" rekao je Vučić.\nMinistarka zadužena za EU integracije Jadranka Joksimović je dobila knjigu "O Kini" (On China) Henrija Kisindžera, dok je Milan Krkobabić dobio knjigu "Mosad: Najveće misije izraelske tajne službe", a Slavica Đukić Dejanović jedno od dela Ive Andrića.\nMinistar policije Nebojša Stefanović je dobio knjigu "Pobednici" (Winners) čuvenog spin doktora i bliskog saradnika Tonija Blera Alistera Kembela, sa kojim je imao i prilike da se upozna pre dve godine, kada je Kembel održao predavanje pod blagim velom tajne srpskim ministrima.


Barry Callebaut fabrika u Srbiji – Pekar&Poslastičar\nBarry Callebaut fabrika u Srbiji\nŠvajcarska kompanija Barry Callebaut, jedna od vodećih svetskih proizvođača čokolade i kakaoa, planira širenje svog poslovanja u Jugoistočnoj Evropi. Kao prvi korak u toj ekspanziji biće izgradnja najmodernije fabrike u Novom Sadu, čije se otvaranje očekuje 2021. godine. Planirano je da početni proizvodni kapacitet u novoj fabrici bude preko 50.000 tona godišnje, a da ukupni obim investicije tokom petogodišnjeg perioda dostigne 50 miliona evra (56,7 miliona švajcarskih franaka).\nPre potpisivanja ugovora, Antoan de Sent-Afrik, generalni direktor Barry Callebaut grupe je izjavio: „Kompanija Barry Callebaut je u proteklih nekoliko godina veoma uspešna u Jugoistočnoj Evropi. Novi Sad je savršena lokacija za nas: drugi je po veličini grad u Srbiji, sa prestižnim univerzitetom, što nam omogućava pristup resursima koji su potrebni za ostvarenje naših planova.\nZahvaljujući novoj fabrici u Novom Sadu, u skladu sa našom strategijom „pametnog upravljanja rastom”, bićemo u mogućnosti da proširimo poslovanje u regionu i snabdevamo postojeće i nove kupce širokim asortimanom čokolada, smeša i punjenja. Fabrika će predstavljati regionalni centar iz kog će Barry Callebaut snabdevati čokoladom tržišta Jugoistočne Evrope koja beleže veliki rast.” Barry Callebaut grupa ima oko 60 proizvodnih postrojenja širom sveta i zapošljava raznovrsnu i posvećenu radnu snagu koja broji više od 11.500 ljudi.


Na današnji dan Real pao u Skenderiji – Hrkljuš\nNa današnji dan Real pao u Skenderiji\nU aprilu se navršava 40 godina od jednog od najvećih uspjeha u historiji bosanskohercegovačkog sporta, kada su košarkaši Bosne osvojili titulu europskog prvaka kao prvi jugoslovenski klub.\nA pohod na košarkaški tron Starog kontinenta počeo je na današnji dan prije 40 godina, prvom utakmicom finalne grupe Kupa europskih prvaka.\nPrethodno je Bosna uspješno prošla kvalifikacionu grupu u kojoj su, pored “studenata” bili i čehoslovačka Zbrojovka iz Brna, albanski Partizani iz Tirane i kiparski AEL Limassol.\nBosna je osvojila prvo mjesto i plasirala se među šest najboljih europskih timova, gdje su čekali i Real Madrid, Maccabi Tel Aviv, Emerson Varese, Juventud Badalona i Olympiacos Pirej(sve dotadašnji i budući europski prvaci!).\nŽrijeb je odlučio da Bosna ima najtežeg mogućeg protivnika na startu “Lige 6“. U Skenderiju je 10. januara 1979. godine došao branilac titule europskog prvaka Real iz Madrida.\nBio je to najbolji mogući test za pulene Bogdana Tanjevića, prilika da spoznaju vlastite mogućnosti protiv ekipe koju je predvodio Lolo Sáinz.\nOko 7.500 gledalaca u prepunoj Skenderiji vidjelo je fantastičnu košarkašku predstavu. Mladi tim Bosne nije imao respekta prema zvijezdama Reala – Brabenderu, Corbalánu, Szczerbiaku, Rullánu…\nBosna je stalno vodila i na odmor otišla s pola koša prednosti (55:54). I u nastavku “studenti”, predvođeni Mirzom Delibašićem, ne ispuštaju prednost. Činilo se da je utakmica riješena nakon što je najbolji igrač gostiju Wayne Brabender napustio teren zbog pet ličnih grešaka.\nNekoliko sekundi prije Bosna je vodila 100:98 i imala loptu, a onda je Delibašić napravio neočekivanu grešku, pa je skoro sa zvukom sirene Real uspio izjednačiti i izboriti produžetak.\nŠokantni kraj regularnog dijela utakmice nije utjecao na legendarnog “Kinđeta“. Kao i mnogo puta u svojoj bogatoj karijeri, preuzeo je odgovornost na sebe i u produžetku odveo Bosnu do velike pobjede 114:109!\nDelibašić je predvodio Bosnu s 33 poena, a pratili su ga Radovanović (22), Varajić (18),Izić (12), Benaček (9), Đogić (8), Hadžić (7), Bosiočić (3) i Vučević (2). Kod Reala su najefikasniji bili Brabender (35), Szczerbiak (22) i Corbalán (17).\nPobjeda nad slavnim Realom pokazala je kakve su mogućnosti Bosne. “Studenti” su zauzeli drugo mjesto u finalnoj grupi Kupa šampiona i izborili plasman u veliko finale u Grenobleu. Nepuna tri mjeseca nakon pobjede nad Realom, puleni Bogdana Tanjevića savladali su Emerson i popeli se na europski košarkaški tron…\nSport, Vijesti No Comments »\n« Bravo za inicijativu (Previous News)\n(Next News) Jednim klikom moguće postati špijun »\nBrazilci nakon 12 godina ponovo prvaci Južne Amerike\nFudbalska reprezentacija Brazila deveti put prvak je Južne Amerike. Sinoć su u velikom finalu biliRead More\nPočeo je slaviti pobjedu, pa se obrukao (Video)\nProšao je cilj, digao ruke u zrak i krenuo slaviti, pozdravljati navijače na tribinama. Ali,Read More\nČudo od djeteta: Došla sam osvojiti Vimbldon\nNovi izgled stadiona Rođeni oduševio navijače (Video)\nKompletan raspored jesenjeg dijela Premijer lige BiH\nTuka pobjedom u Ostravi ostvario plasman na Svjetsko prvenstvo\nRukometni Zmajevi idu na Evropsko prvenstvo\nPretjerivači u svemu\nTotal views : 816657


SKYRC 30A punjač za pražnjenje baterija za modele | Conrad.hr\nSKYRC 30A punjač za pražnjenje baterija za modele\nŠifra proizvođača: SK-600123\nIspitajte i odaberite baterije. SKYRC vam daje alat uz BD200. Prikaz u stvarnom vremenu napona akumulatora, praznog kapaciteta i struje pražnjenja.Aktivirajte baterije ili brzo povežite baterije na napon. Maks. 200W snage pražnjenja ili maks. Struja …\nIspitajte i odaberite baterije. SKYRC vam daje alat uz BD200. Prikaz u stvarnom vremenu napona akumulatora, praznog kapaciteta i struje pražnjenja.\nAktivirajte baterije ili brzo povežite baterije na napon. Maks. 200W snage pražnjenja ili maks. Struja pražnjenja 30A štedi vrijeme.\nPrikaz napona akumulatora, pražnjenog kapaciteta i struje pražnjenja u stvarnom vremenu Ispituje kapacitet baterije i pomaže pri izboru Ušteda vremena za dovođenje velikih baterija do napona / kapaciteta skladištenja Pomaže u najboljem iskorištavanju baterija Trenutno točnost prikaza: 0.01-10.00A + -50mA, 10, 00-30.00A + -2% točnost prikaza napona: 6.00-10.00V + -40mV, 10.00-20.00V + -120mV, 20.00-35.00V + -160mV točnost prikaza kapaciteta: + -1% Raspon napona pražnjenja: alarm za podnapon 6,00-35,00V:<35mA< li>


VojvodinaCafe - Radno vreme kafića u Zrenjaninu do 3 ujutru\nRadno vreme kafića u Zrenjaninu do 3 ujutru\nVest objavljena: 19.06.2013 14:39\nOdbornička većina u Skupštini grada Zrenjanina usvojila je oduku o radnom vremenu ugostiteljskih objekata, kojima je dozvoljeno da vikendom, u letnjem periodu, rade do tri sata pole ponoći, a zimi sat vremena kraće. Načelnik Odeljanja komunalne policije Igor Virijević obrazložio je predlog odluke i produženje radnog vremena potrebnom stvaranje bolje poslovne klime i turističke ponude.\nOn je rekao da su unete i odredbe o smanjenju buke kao i da je ograničena prodaja alkohola u trafikama, od 23.00 do 06.00 sati.\nOpozicioni odbornici, iz Demokratske stranke i Lige socijaldemokrata Vojvodine, bili su protiv produženja radnog vremena za kafiće, ocenjujući da će to dovesti do narušavanja bezbednosti, javnog reda i mira i spokojstva građana.


March 11, 2021 – ZZJZ FBiH\nNovostiBy Maja Kojovic March 11, 2021\nSvjetski dan bubrega je globalna kampanja započeta 2006. godine, osmišljena od Međunarodnog nefrološkog društva (ISN-The International Society of Nephrology) i Međunarodnog udruženja bubrežnih fondacija/federacija (IFKF- International Federation of Kidney Foundations), a obilježava se drugog četvrtka u martu/ožujku svake godine. Svrha kampanje je osvijestiti stanovništvo o važnosti bubrega u očuvanju sveukupnog čovjekovog zdravlja, i upoznavanje javnosti…\nEpidemiološka situacija u Federaciji BiH- četvrtak, 11.03.2013. godine (presjek stanja u 12h)\nU protekla 24h, Zavodu za javno zdravstvo Federacije BiH prijavljeno je 3 368 uzoraka, od kojih su 904 pozitivna na SARS-CoV-2. Novi slučajevi registrirani su u svim kantonima/županijama u Federaciji BiH. Do sada je testirano ukupno 478 736 uzoraka, a SARS-CoV-2 je potvrđen kod 91 669 osoba.


BEDA I BEZNAĐE TERAJU U SMRT: Godišnje 1.000 ljudi u Srbiji digne ruku na sebe | Vesti | Kurir\nBEDA I BEZNAĐE TERAJU U SMRT: Godišnje 1.000 ljudi u Srbiji digne ruku na sebe\nSrbija 04.10.2017. 23:34h 04.10.2017. 23:34h\nTokom 2016. godine 962 osobe izvršile samoubistvo, 123 ubijene, a 551 je poginula u saobraćajnim nesrećama\nGrađani Srbije sve češće sami sebi presuđuju, a samoubica je više nego žrtava ubistava i saobraćajnih udesa zajedno!\nOve podatke izneo je za Kurir demograf doktor Goran Penev iz Centra za demografska istraživanja Instituta društvenih nauka u Beogradu, koji kaže da činjenice koji se odnose na poslednjih pet godina potvrđuju da je broj samoubistava u Srbiji veći od broja poginulih u saobraćajnim nesrećama i broja ubijenih.\n- Konkretni podaci iz prošle, 2016. govore da su se desila čak 962 samoubistva, dok su 123 osobe ubijene, a 551 je poginula u nesrećama. Među osobama koje su izvršile samoubistvo dominiraju muškarci. U Srbiji je približno tri puta više samoubistava muškaraca nego žena. U 2016. muškarci su predstavljali 73 odsto ukupnog broja umrlih usled samoubistva - navodi dr Penev.\nMeđutim, dodaje naš sagovornik, zvanični podaci Republičkog zavoda za statistiku upućuju na zaključak da je od početka 2000. prisutan trend smanjenja broja samoubistava, a da je prošlogodišnji broj samoubistava u Srbiji bio najmanji u poslednjih pola veka.\n- Srbija se prema stopi suicida nalazi u gornjoj polovini liste evropskih zemalja. Prema podacima za 2010, Srbija se sa 16,6 samoubistava na 100.000 stanovnika nalazila na 15. mestu u Evropi - kaže dr Penev.\nSamoubistva su najčešća među starima, a u Srbiji su preko polovine svih samoubistava izvršile osobe starije od 60 godina, dok je svako četvrto samoubistvo izvršila osoba starija od 75 godina.\n- Posmatrano po obrazovanju, rezultati istraživanja ukazuju da stopa suicida opada s povećanjem obrazovnog nivoa. Međutim, okidači su mnogo raznovrsniji i zavise od pojedinca do pojedinca. Za neke to je teško oboljenje, za druge gubitak posla i naglo osiromašenje, za treće emotivni problemi - objašnjava sagovornik Kurira.\nSociolog Vladimir Ilić navodi da na odluku o samoubistvu najviše utiču usamljenost i izdvojenost iz društva.\n- Ljudi se često ne obraćaju nikome za pomoć, jer i ne očekuju da će je dobiti. Suviše su depresivni da bi se nekome obratili. Problem je i prevencija, koja je generalno veoma loša u našem društvu - smatra Ilić.\nGUBITAK POSLA, DROGA, ALKOHOL\nPsihijatar Ljiljana Simić navodi da motivi za samoubistvo mogu biti različiti, a da je ideja o tome zastupljena među svim starosnim dobima:\n- U stanju izmenjene svesti usled zloupotrebe narkotika mlade osobe često razmišljaju o suicidu. Neko se odlučuje na to jer boluje od neke neizlečive bolesti, pa ima potrebu da prekine muke. Često utiče i materijalno-socijalni status, gubitak posla, razor porodice, nasilje u porodici, alkoholizam... Nažalost, ljudi koji imaju neki mentalni problem uvek budu obeleženi u nekom negativnom kontekstu. Još uvek je ljude koji imaju neki mentalni problem sramota da se obrate za pomoć, a ne treba se stideti. Uvek se treba obratiti za pomoć.\nIZNAD EVROPSKOG PROSEKA\nSlavica Ranisavljev Kovačev, psiholog i volonter u centru „Srce“, koje se bavi prevencijom samoubistava, ističe da zabrinjava broj mladih ljudi koji razmišljaju o samoubistvu:\n- Ljudi najčešće zovu zbog kombinacije problema, od gubitka drage osobe, otkaza na poslu, raskida s partnerom, a tu su i problemi mentalne i psihičke bolesti. Kada se te stvari izmešaju, to utiče da situacija izgleda bezizlazno. Stopa suicida u Srbiji, a posebno u Vojvodini, smanjuje se, ali je generalno i dalje iznad evropskog proseka.\nAutor: Foto: Privatna arhiva, Foto: Shutterstock, Foto: Printscreen


RTV Puls | TRAŽIMO HITNU REAKCIJU KOSOVSKE POLICIJE I EULEKSA\nTRAŽIMO HITNU REAKCIJU KOSOVSKE POLICIJE I EULEKSA\nKOSOVSKA MITROVICA, 14.jun - Predstavnici lokalne samouprave zatražili su danas hitnu reakciju kosovske policije i Euleksa zbog, kako su naveli, sve učestalijih ekcesnih situacija u severnom delu Kosovske Mitrovice.\nU saopštenju predsednice Skupštine opštine Kosovska Mitrovica Ksenija Božović navodi se da incidentne situacije u gradu prete da ozbiljno ugroze bezbednost građana i da je zbog toga neophodno brzo i energično reagovanje odgovornih institucija.\n“Činjenica je da su u poslednja dva dana napadnute dve naše sugrađanke, od strane nepoznatih lica, od kojih je jedna zadobila lakše, dok su drugoj nanete teške telesne povrede,”- navodi u saopštenju Božovićeva.\nZahtevamo hitnu reakciju kosovske policije i Euleksa, koji moraju da konačno obavljaju posao u skladu sa mandatom koji im je poveren, dodaje u saopštenju predsednica Skupštine opštine Kosovska Mitrovica.


LJULJAJ JAVORE! Superliga se vratila u Ivanjicu – Info LIGA\nKakva ludnica u poslednjem kolu! Javor je morao da dobije za „miran život“, što su i uspeli ali uz veliko mučenje protiv Loznice, gde su na svom terenu tek u 75. minutu uspeli da dođu do pobede vredne plasmana u najviši rang srpskog fudbala i to posle samo godinu dana u Prvoj ligi.\nIMT je i slavio protiv Mladosti sa 3:2, dok je Železničar bio bolji od Žarkova sa 1:0, ali obe pobede padaju, bar delimično, „u vodu“ s obzirom na to da je i Javor zabeležio slavlje na svom terenu protiv Loznice.\nOdvraćenica na Goliji TOP destinacija za ljubitelje zimskog turizma (VIDEO)\nNext story Dr Srđan Vlajović 30. maja vršiće preglede u Specijalnoj bolnici za rehabilitaciju – Anemija\nPrevious story “Ivanjica TRAIL 2022“ – Preko 200 takmičara iz čitave Srbije pokorilo Goliju, Javor i Mučanj (VIDEO)


Most: Tadić ili Đilas RSEStranice po jezicima\nMost: Tadić ili Đilas Printajte\nFollow @RSE_Balkan Omer Karabeg 21.10.2012\nU najnovijem Mostu Radija Slobodna Evropa razgovaralo se o tome šta bi bilo bolje za evropsku budućnost Srbije - da na čelu Demokratske stranke ostane Boris Tadić ili da bude izabran novi lider Dragan Đilas.\nSagovornici su bili beogradski univerzitetski profesori - Milan Podunavac, profesor Fakuleta političkih nauka, i Jovo Bakić, docent Filozofskog fakulteta.\nRazgovaralo se o tome da li nova vlast u Srbiji nastoji da restaurira Miloševićev režim, da li od toga ko će doći na čelo Demokratske stranke zavisi koliko će se ona uspešno suprodstaviti toj restauraciji, da li je Tadić za socijaldemokratski, a Đilas za menadžerski profil stranke, da li je glavna slabost Tadića njegovo okruženje u kome ima ljudi sklonih korupciji, da li je Đilas blizak tajkunima, može li se Demokratska stranka vratiti na Đinđićev put, kao i o tome da li bi se moglo desiti da nakon izborne skupštine 10. novembra dođe do rascepa u stranci, pa da onaj kandidat koji je izgubio formira vlastitu stranku.\nOmer Karabeg: Koliko je duboka kriza koja je zahvatila Demokratsku stranku nakon njenog poraza na izborima? Može li ona, ovakva kakva je sada, uopšte biti ozbiljna opozicija novoj vlasti koja ima jake korene u Miloševićevom režimu?\nPoraz Demokratske stranke na majskim izborima ima vrlo jasan rezultat. To je restauracija starog režima u Srbiji. Milan Podunavac: Demokratska stranka se nalazi u osobitom stanju političke krize, a njena kriza ima snažne negativne učinke na proces političke i demokratske konsolidacije u Srbiji. Demokratska stranka nije bilo kakva stranka, ona je bila ne samo osnovna politička osa opozicije populističkoj diktaturi režima Slobodana Miloševića, već je posle oktobarske promene bila i osnovna modernizacijska osa Srbije koja je oko sebe okupljala proevropski blok. Poraz Demokratske stranke na majskim izborima ima vrlo jasan rezultat. To je restauracija starog režima u Srbiji. Od svih postkomunističkih zemalja Srbija je danas jedina zemlja u kojoj je došlo do restauracije starog režima koja je vrlo vidljiva kako po tome ko su nosioci nove vlasti, tako i po tome kakva im je retorika i tehnologija vladanja. Otvaranje unutarpartijskih borbi u Demokratskoj stranci ima za posledicu njenu političku defanzivu, što jako slabi opozicijski blok. Da nije Liberalno demokratske partije, skupština Srbije bi se pretvorila u političku spavaonicu.\nJovo Bakić: Demokratska stranka je u neku ruku izgubljena i obezglavljena. Njih je politički poraz veoma iznenadio. Bili su ubeđeni u pobedu. Uljuljkani u tom uverenju oni su sami sebi iskopali jamu, pa bi se moglo reći da su dobrim delom sami sebe pobedili. Niti je Tomislav Nikolić pobedio zbog toga što su građani Srbije njemu poverovali da donosi neke značajne promene na bolje, niti je njegova stranka nešto naročito dobro prošla na izborima. Razlika između naprednjaka i demokrata je svega oko dva procenta. To je gotovo zanemarljivo. Međutim, nije loše što su otišli u opoziciju. Vreme je da se oslobode taloga koji opterećuje tu stranku. Ako u tome uspeju Demokratska stranka će se vratiti na staze stare slave, a ako ne - potonuće.\nOmer Karabeg: Desetog novembra se održava skupština Demokratske stranke na kojoj će biti izabran predsednik. Najviše šansi imaju dva kandidata - sadašnji šef stranke Boris Tadić i njegov zamenik Dragan Đilas. Mislite li da će od toga ko će doći na čelo stranke zavisiti njen budući profil i orijentacija?\nMilan Podunavac: Dakako da će od toga ko bude na čelu te stranke u velikoj meri zavisiti njen budući politički projekt. U izbornoj utrci i u unutarpartijskoj borbi učestvuju dva snažna politička lidera - Boris Tadić i Dragan Đilas koji reprezentuju dva različita krila unutar Demokratske stranke. Ono čega se pribojavam i što bi mogao da bude rezultat ove unutarpartijske borbe je da se iz dva politička krila, koja personalizuju Boris Tadić i Dragan Đilas, formiraju dve stranke. Po mom mišljenju, krilo koje personalizuje Dragan Đilas je pragmatično. Ono će insistirati na stabilnosti političkog poretka i na efikanosti i ići će na snažniju liberalizaciju u narednom periodu. To je krilo koje će u velikoj meri svoj politički kapital graditi na nespornoj činjenici da je Dragan Đilas jedan od najuspešnijih gradonačelnika Srbije. Nepodeljeno je mišljenje da se Beogradom upravlja na moderan način i da se Beograd razvija kao moderna evropska metropola. Drugo krilo, koje predvodi Boris Tadić, je više ideološko. Ono će ići na snažniju socijaldemokratizaciju Demokratske partije.\nĐilas je pragmatičan političar koga zanima efikasno upravljanje. Boris Tadić je mnogo zainteresovaniji za ideološku priču.\nJovo Bakić: Đilas je zaista pragmatičan političar koga zanima efikasno upravljanje. On ne troši mnogo energije na ideološka pitanja. Boris Tadić je sigurno mnogo zainteresovaniji za ideološku priču. Problem je, međutim, u aparatu Demokratske partije. Njega čine uglavnom bogatiji ljudi i vrlo teško je očekivati da oni imaju sluha za interese radnika i niže srednje klase. Demokratska stranka, koja se trudi da postane neka vrsta socijaldemokratske partije, je u stalnom raskoraku između strukture svoga članstva i društvene strukture Srbije. Zbog toga ta socijaldemokratizacija ide prilično tegobno. U programskom dokumentu možete napisati šta god hoćete, ali, kada dođe do sprovođenja politike, onda to teško ide. Nije slučajno što socijalne karte u Srbiji nisu izrađene ni posle 12 godina od oktobarskih promena, niti je slučajno što Srbija nema progresivno oporezivanje, a bar te dve stvari je neko, ko se zove socijalnim demokratom, trebalo da uradi dok je bio na vlasti. Zbog toga je veoma teško govoriti o nekim ideološkim stvarima u Demokratskoj stranci. Jedno su htenja, a drugo su realni dometi političara.\nOmer Karabeg: Da li je glavna slabost Tadića njegovo okruženje, tu pre svega mislim na ljude iz njegovog predsedničkog kabineta kojima on bezrezervno veruje? Kritičari prebacuju Tadiću da se je okružio ljudima koji su skloni korupciji.\nMilan Podunavac: Tačno je da je taj prvi prsten oko Borisa Tadića bio relativno uzak, da stranka nije otvarala ozbiljne unutarpartijske debate, niti je pokazivala dovoljno otvorenosti za one socijalne i političke grupacije koje su prirodni saveznici socijaldemokratskog koncepta. Slažem sa kolegom Bakićem da Demokratska stranka nije dovoljno vodila računa da je Srbija zemlja siromašnih ljudi i razbijene srednje klase koja traži svoje mesto u raspodeli političke moći. To je bila slaba strana Demokratske stranke i političkog bloka koji je personalizovao Boris Tadić.\nJovo BakićxJovo Bakić\nJovo Bakić: Da li je okruženje bilo glavna slabost Tadića, teško je reći. Svakako da je u njegovom okruženju bilo dosta problema. Uticaj savetnika nije bio javan, tako da je javnost bila u relativnom mraku šta se dešava u kabinetu predsednika i koliki je bio njegov stvarni uticaj. Sve je to bilo u domenu nagađanja. S druge strane, javnost je upozoravala predsednika Tadića da ima ministara koji su korumpirani, da nije normalno da firma. koja pripada jednom ministru, prodaje vladi kompjutere. To je direktan sukob interesa. Kada je vlada rekonstruisana, taj ministar nije zamenjen. Sada, kada se taj bivši ministar goni, Demokratska stranka staje iza njega. To je politička greška. Nema šta da se staje iza tog ministra, niti da se priča o političkom progonu nego, ako se veruje u sudstvo, onda se čeka ishod onoga što će se desiti na sudu. Druga je stvar što je sudstvo takvo da mu niko u Srbiji ne veruje za šta snosi odgovornost Demokratska stranka, jer imala je Ministarstvo pravosuđa u svojim rukama.\nOmer Karabeg: Kritičari zameraju Đilasu da želi da napravi menadžersku stranku blisku tajkunima.\nMilan Podunavac: Nisam sasvim siguran da će Dragan Đilas praviti takvu vrstu političke stranke, ali po mom mišljenju moguće je da on primeni obrazac gradonačelnika Ljubljane Zorana Jankovića koji je napravio stranku koja počiva na efikasnosti i na principima liberalizma. Po mom mišljenju, Dragan Đilas će nastojati da iz Demokratske stranke izmesti velike političke teme, kao što je, na primer, Kosovo. On će raditi ono što najbolje radi - baviti se rešavanjem problema koji se tiču svakodnevnog života ljudi.\nJovo Bakić: Iskustvo nas uči da je, bez ijednog izuzetka, svaka politička stranka u Srbiji bliska bogatašima. Ništa novo pod kapom nebeskom. Demokratska stranka je imala bliske veze sa bogatašima. Imaju ih i Srpska napredna stranka i Socijalistička partija Srbije, a Ujedinjeni regioni Srbije Mlađena Dinkića su bukvalno izvršioci želja krupnog kapitala. Ta stranka je apsolutni šampion. Ono što Dinkić govori - to Mišković misli, i obrnuto. Sve u svemu, političke stranke ovde izvršavaju naloge krupnog kapitala. Da li će, ukoliko Đilas dođe na njeno čelo, Demokratska stranka u većoj meri nego do sada biti stranka krupnog kapitala - to je teško reći. Pretpostavljam da tu neće biti krupnih promena.\nOmer Karabeg: Po nekima, jedini spas za Demokratsku stranku je povratak na izvorni Đinđićev put. Da li je to uopšte moguće?\nNe samo da je moguće da se Demokratska stranka vrati političkom nasleđu Zorana Đinđića, nego je to i njena nasušna potreba. Milan Podunavac: Ne samo da je moguće da se Demokratska stranka vrati političkom nasleđu Zorana Đinđića, nego je to i njena nasušna potreba. Povratak Đinđićevom nasleđu podrazumeva tri stvari. Prvo, to je afirmacija političke ideje Evrope. Toj ideji mora da se vrati njena temeljna vrednosna supstanca. To pitanje treba razdvojiti od pitanja koja su vezana za birokratiju Evropske unije, za ispunjavanje onih 150 različitih imperativa. Drugo, Srbija mora da traga za pretpostavkama kako da se uspostavi kao moderna i demokratska država. To je bio ključni zahtev Đinđićeve strategije i ideologije. Treće, to je socijaldemokratija. To je politički projekt koji je u Demokratsku stranku doneo Đinđić. Demokratska stranka mora na njemu da intenzivno radi i da se otvori prema onim socijalnim i političkim grupacijama koje su prirodni saveznici socijaldemokratskog projekta - mladim ljudima, obrazovanoj inteligenciji, srednjoj klasi i manjinama.\nJovo Bakić: Trebalo bi znati šta je izvorni Đinđićev put. Uvek postoji mogućnost više tumačenja. Đinđić je, recimo, jako insistirao na efikasnom upravljanju i na pragmatičnosti u politici. S te strane bi Dragan Đilas mogao tvrditi da je upravo on njegov nastavljač. Istovremeno, Đinđić je prilično bio okrenut i ideološkim pitanjima, pa bi i Boris Tadić mogao da kaže - ja sam njegov nastavljač. Ne treba zaboraviti da Čedomir Jovanović već godinama tvrdi da je on jedini legitimni Đinđićev nastavljač. Kada neki veliki čovek ode, onda se manji ljudi bore oko njegovog nasleđa. Tako to ide u politici. Postavlja se, međutim, pitanje da li promena u samoj Demokratskoj stranci, bilo kakva da bude, može nešto značiti za politički sistem u Srbiji. Bojim se da je taj sistem toliko truo, da njemu samo radikalna promena može pomoći, pa je onda sasvim nebitno šta će biti sa Demokratskom ili bilo kojom drugom strankom.\nOmer Karabeg: Da li bi se moglo desiti ovo što je pomenuo gospodin Podunavac - da nakon izbora dođe do rascepa u Demokratskoj stranci, to jeste da onaj ko izgubi formira novu stranku?\nUkoliko bi Boris Tadić dobio izbore, onda bi Đilas i ljudi oko njega mogli da razmišljaju o formiranju nove stranke. Jovo Bakić: Uvek je moguće da dođe do rascepa, kada je Demokratska stranka u pitanju. Treba se setiti da su i Demokratska stranka Srbije i Liberalno demokratska partija i Demohrišćanska stranka Srbije i Srpska liberalna stranka nastale iz Demokratske stranke. Sada je malo smanjena mogućnost daljnjeg cepanja, jer su se intelektualci, koji smatraju da su oni rođene vođe, uglavnom već izdelili, tako da nema ko više da kaže - moram ja da vodim. A Dragan Đilas i Boris Tadić ne spadaju u intelektualce. Oni su profesionalni političari. Verujem da će, ukoliko pobedi Đilas, Boris Tadić izabrati da ostane veran stranci. Meni ne deluje preterano realno da će on ići u formiranje neke nove stranke. Međutim, ukoliko bi Boris Tadić dobio izbore, što mislim da je manje verovatno, onda bi Đilas i ljudi oko njega mogli da razmišljaju o formiranju nove stranke. Na žalost, stranke u Srbiji nisu došle do takvog nivoa zrelosti da dopušstaju formiranje frakcija. Mislim da ne bi loše, ako bi se to dogodilo u Demokratskoj stanci.\nMilan Podunavac: Meni se, rekao sam, rascep čini dosta realnim. To vidim kao neku vrstu potencijalnog ishoda ovih unutarstranačkih borbi. Imamo dva snažna politička lidera koji predvode dva krila - od kojih jedno snažnije ide ka liberalizaciji, a drugo ka socijaldemokratizaciji stranke. I jedan i drugi lider imaju dovoljno ideološkog i političkog nasleđa da brane svoja polazišta. Kada imate takvu situaciju u kojoj su snage prilično izjednačene, sa malim prednostima na jednoj ili drugoj strani, čini mi se da će ishod biti dve nove demokratske stranke.\nOmer Karabeg: Da li bi rascep u Demokratskoj stranci značio da ova sadašnja vlast u Srbiji praktično ostaje bez značajnije opozicije, što bi joj omogućilo nesmetano vladanje u dužem periodu?\nMilan Podunavac, foto: Cox International CenterxMilan Podunavac, foto: Cox International Center\nMilan Podunavac: Dakako da bi rascep u Demokratskoj stranci na duži rok imao veoma negativne posledice po političku i demokratsku konsolidaciju Srbije, da bi bio blokiran proces političkih promena i da bi se restauracija starog režima još snažnije etablirala.\nJovo Bakić: Teško je to proceniti. Nisam ubeđen da će sadašnja vlada potrajati ceo mandat. Osim toga, za razliku od gospodina Podunavca, ja ne mislim da se stari režim restaurira. Drugo je ovo vreme i drugačiji su političari. Recidiva, naravno, ima i to smo videli kod premijera, ali čini mi se da nije sve gotovo, da ispod žabokrečine, koja je tako gusta na površini, vri politički život. Imaćemo prilike da gledamo razna dešavanja, tu je štošta moguće. Ne bih donosio dalekosežne zaključke, bilo da Demokratska stranka ostane cela ili da se pocepa.\nOmer Karabeg: Vi, dakle, mislite da rascep u Demokratskoj stanci ne bi imao pogubne posledice za političku scenu u Srbiji?\nJovo Bakić: Ne mora da bude. Ako se prisetimo rascepa kada se izdvojila Liberalno demokratska partija, to je Demokratsku stranku direktno ojačalo. Ona je iz tog rascepa izašla jača. Naravno, to ne znači da bi i ovog puta tako bilo. Slažem se da bi ona bila oslabljena, ali to ne znači da bi to bilo na dugi rok. Stvari se u Srbiji brzo menjaju. Na sceni su slabe političke vođe, pa su vrata za nove ličnosti otvorena. Jedini je problem što je politika skup sport, pa ako uđete u tu igru morate imati novac, a u Srbiji ga malo ljudi ima. Zna se ko su oni, a onda njima dugujete. To je suštinski problem političkog sistema u Srbiji.\nMilan Podunavac: Politička legura, koja je formirana nakon majskih izbora, ima toliko defekata da ne može na dugi rok vladati. Ispod političke žabokrečine, kako je rekao kolega Bakić, vibrira politički život. Vidimo mobilizaciju civilnog društva i intelektualnih grupa. To će otvoriti prostor za stvaranje snažne alternative sadašnjoj vlasti koja koristi retoriku iz devedesetih i koja svojim odnosom prema Vukovaru, Srebrenici, fašizmu i antifašizmu pokazuje potpunu neosetljivost na rđave naslage prošlosti, Ono čega se naročito bojim jeste jedan vrlo snažni, vrlo robusni proces brutalizacije političkog polja u Srbiji koji proizvodi strah, nosi u sebi potencijalno nasilje i stalno derogira pravne i političke institucije. U ovom trenutku prisustvujemo, ne samo restauraciji starog režima, nego i procesu razaranja političkog tela Srbije. To što dominira u ovom trenutku u političkom životu Srbije je nešto što bih, oslonivši se na Bendžamena Konstana, koji je autor možda najboljih tekstova o odnosu revolucije i restauracije, nazvao politikom reakcije. Razaraju se sva ona demokratska, emancipacijska i kulturološka jezgra društva koja su stvorena nakon oktobarske promene.\nOmer Karabeg: I na kraju, šta je bolje za budućnost Srbije, tu pre svega mislim na njenu evropsku budućnost, da lider Demokratske stranke i dalje bude Tadić, ili da na njeno čelo dođe Đilas? Dakle, Tadić ili Đilas?\nMislim da bi mnogo bolje bilo da Dragan Đilas preuzme vođenje Demokratske stranke.\nJovo Bakić:Što se tiče Srbije, to je manje-više svejedno, ali sa stanovišta stranke mislim da bi mnogo bolje bilo da Dragan Đilas preuzme njeno vođenje, jer u politici najbolje uspeva uspeh, a Đilas je na gradskim izborima ostvario za 14 procenata bolji rezultat nego Demokratska stranka na republičkim. To je drastična razlika i to govori o poverenju koje neki političar uživa. S druge strane, Boris Tadić je izgubio na predsedničkim izborima i tako trasirao put ovoj sadašnjoj vladi. Kada sve to saberemo, ispada da je za samu stranku bolje da joj Dragan Đilas bude šef, a kada je Srbija u pitanju, ponavljam, ja sam skeptik u svakom slučaju.\nMilan Podunavac: Po mom mišljenju u političkom životu Srbije narednih godinam gledaćemo podjednako i Borisa Tadića i Dragana Đilasa.\nOmer Karabeg: A ko bi bio bolji za Srbiju kao predsednik Demokratske stranke?\nMilan Podunavac: Najbolje bi bilo kada bi obojica ostala unutar demokratskog političkog bloka. Tom bloku je podjednako neophodno i ono što nosi Boris Tadić i ono što nosi Dragan Đilas.\nJovo Bakić: Mislim da bi Boris Tadić dobro uradio prvenstveno za zemlju, a onda i za samog sebe, kada bi se u budućnosti više usmerio na spoljnu politiku. Tu vidim njegovu perspektivu. On je zreo čovek, u najboljim godinama, i mogao bi dosta da uradi na spoljnopolitičkom planu.\nOmer Karabeg: Znači, dobitna kombinacija je - Đilas predsednik Vlade, a Tadić ministar inostranih poslova.\nJovo Bakić: U nekoj budućnosti to bi moglo da bude interesantno rešenje.\nPo meni je snaga Borisa.. Tadica uppravo u tome sto je izuzetno cenio DJindjica,ali nikada ga nije neodmereno svojatao kao mnogi koji nisu nista iznosili posebno ,sem Djindjiceve reci.Meni nije jasno zasto bi Tadic nastavljao bilo ciju politiku ,kada su upravo ideje koje iznosi profesor ,ideje koje je propagirao Tadic,mnogo uverivljije nego i sam Djindjic,a to je ideja ulaska u Evropsku Uniju sa onim pravim vrednostima,zatim tezio je i insistirao da Srbija postane moderno,demokratsko i tolerantno drustvo,sto je i pokazivao licnim primerom,koji su bili i pragmaticni ali i idejni i moralni.I licno mislim ,ma koliko se pricalo da nam ne trebaju liderske stranke, da je mnogo bitno ko je predsednik stanke jer licnost usmerava i one kolebljive na pravi put.Tuzno je sto demokratska stranka ima za sada jednu istaknutu licnost sa idejama ali ne nedostaje mu ni racionalnost koja je neophodna u politici. Ime: P. A.\nS jedne strane pare, a sa druge politicka moc, tj. moc usmjeravanja para. To je magnetno polje kojim upravljaju ova dva jaka pola, a mi svi unutar polja idemo vodjeni zakonima fizike, a ne - volje. Polovi nisu tacke, vec grupa ljudi koji imaju u datom momentu vise ili manje para, vise ili manje politicke moci, vise ili manje ambicije. I onda smo svjedoci varijacija kako ce se ovaj ili onaj jaki covjek pojaviti u javnosti, sta ce reci, sa kim ce se slikati, sa kim ce se svadjati. Moguce je da bi nekom finijom analizom zaista dobili dva politicka pravca koje personifikuju Djilas i Tadic, ali mislim da je to uzaludan posao. Svi ti jaki ljudi imaju jedno zajednicku osobinu koja ih cini identicnim - pragmatizam. Nas (nas posmatraca) je problem sto ne vidimo u svakom trenutku cjelinu slike, pa pojedine poteze tumacimo ovako ili onako, ali ako je A obecao B da ce uraditi kredit za C, gdje ce poslije i i B i C pomoci A da kupi jedno preduzece, jasno je da je tesko tumaciti samo relaciju A-C od prosle sedmice.


Svjetska zdravstvena organizacija protiv “pasoša o vakcinaciji” – TVSA.BA\nNaslovna/Vijesti/Svijet/Svjetska zdravstvena organizacija protiv “pasoša o vakcinaciji”\nSubota, 16 Januara 2021, 11:21\nOdbor za hitne slučajeve Svjetske zdravstvene organizacije (WHO) saopštio je da je nedostatak podataka o bezbjednosti vakcine protiv koronavirusa prepreka osiguranju brze i jednake nabavke vakcina za sve, te su preporučili zemljama da ne izdaju “pasoše o vakcinaciji”.\nZemljama je preporučeno da ne traže dokaz o vakcinaciji od putnika, ali da uvedu koordinisane mere za bezbjedna putovanja i da podijele sa Svjetskom zdravstvenom organizacijom ta iskustva.\nU svijetu je do sada od posledica koronavirusa preminulo više od dva miliona osoba, pokazali su podaci Univerziteta Johns Hopkins.


Primijer Liga | Bravo\nStart Ključne reči Posts tagged with "Primijer liga"\nKljučna reč: Primijer liga\nLiverpul ubedljiv protiv Vile\n21 Oct 24, 2016 Glasanje za novu rundu XXXL postera je počelo! Ovog puta birate između dva najpopularnija Kanađanina na svetu - Justina Biebera i Shawna Mendesa.\n19 Oct 24, 2016 A photo posted by Zedd (@zedd) on Oct 23, 2016 at 3:26pm PDT\n3 Oct 24, 2016 Justin Bieber zaista ima problema sa fanovima iz Velike Britanije! Nedavno su ga isprozivali kada im je rekao ćute dok im se obraća, a... 8. MART


Hotel Royal Park 4*, Bugarska leto 2017 | Barcino Tours\nHotel se nalazi na plaži, udaljen oko 9km od Sunčevog brega i 15km od Nesebara.\nU okviru kompleksa imate parking (doplata), 3 a-la carte restorana (imate pravo na 1 odlazak po a-la carte restoranu ukoliko ste rezervisali min 4 noćenja (neophodna je rezervacija na recepciji hotela), noćni klub, Piano bar, Irish bar (doplata), Bar na plaži (doplata), bilijar, elektronske igre, internet klub, besplatne ležaljke na bazenu i plaži, peškiri za plažu uz depozit, Aqua park.\nSTUDIO (3) max 3 osobe\nАPARTMAN (4+PL) max 4 osobe i 2 dece\nDVOJE DECE GRATIS U PRATNJI 2 ODRASLE OSOBE (studio i apartman)\nU apartmanu spavaća soba je odvojena od dnevnog boravka, ali nema vrata izmedju\nCene za studio i apartman sup o smeštajnoj jedinice\n15% za rezervacije do 31/03 i kompletnu uplatu do 08/04;\nAI – all inclusive (sve uključeno); (2+PL) – dva standardna i pomoćni ležaj; (3) – tri standardna lezaja; SV – pogled more; PV – pogled park\nSTUDIO SV (3) max 3 osobe ili 2 osobe i 2 dece\nАPARTMAN PV (4) max 3 osobe i dete\n4 osobe + dete (2-11.99)\nU apartmanu spavaće sobe je odvojena od dnevnog boravka, ali nema vrata


U gladi su, kažu, velike oči.\nU Srbiji je nastupila sezona gladi. Mnogima su i oči gladne. Gladne godine predstavljaju budućnost za većinu građana Srbije.\nVlasti teška srca priznaju da 700.000 građana ima mesečni prihod ispod 15 evra i da se po kriterijumima međunarodnih humanitarnih organizacija oni smatraju hronično gladnima, tačnije rečeno ekstremno siromašnima - koji tavore, s mogućnošču da zbog gladi svaki naredni dan u životu ne dočekaju!\nU Srbiji, koja ima plodne njive Srema, Banata, Bačke, Mačve, Pomoravlja, Stiga... gladni su i paori! Mnoga domaćinstva ne mogu da plate ni setvu ni žetvu ni đubriva, njive prodaju da plate porez, da prežive neki dan duže. Paorima država ne garantuje otkup žita, pšenice, soje, ječma, suncokreta... Vlast dopušta tajkunima i stranim firmama da unište srpsku poljoprivredu.\nSamo je gramziva, surova, otuđena i podanička vlast mogla da na rub smrti dovede najmanje polovinu svojih građana! U Srbiji se gladuje kao u Africi i umire kao u Bijafri. Umire se od smrti čiji uzrok se i ne ispituje, jer se zna da je reč o posledicama od gladi.\nOnaj ko nije u životu barem jedan dan gladovao jer nije imao šta da jede, ne može razumeti u kakvom se stanju nalaze porodice koje ne mogu svojoj deci da ponude koru hleba, čašu mleka... O voću, povrću, mesu i da ne govorimo. Za polovinu grđana to već postaje sanak pusti.\nSadašnji vlastodršci pretili su nam minulih godina da ćemo propasti ako ne glasamo za njih, ako nas oni ne uvedu u Evropsku uniju, u NATO alijansu, ako ne poljubimo skute Vladi SAD...\nSve je to bilo pusto obećanje onih kojima su oči gladne. Gladne od pohlepe za novcem, za skupuim odelima, automobilima, vilama, kokainom i milionima evropskih novčanica.\nNije nikakva tajna da banda Čedomira Jovanovića, Olivera Dulića, Aleksandra Vlahovića, Tomice Milosavljevića i njihovih partijskih satrapa iz inostranstva dobija ogromne sume novca da razori Srbiju i dovede je do prosjačkog štapa.\nNiko od opozicionih poslanika ne traži u srpskom parlamentu raspravu o gladi, o merama koje treba preduzeti da polovina stanovništa prezimi ovu zimu, da im država makar i javnim pozivom razvijenim zemljama omogući pakete u hrani i odeći i obezbedi ogrev za ovu zimu.\nO gladi u Srbiji vlast i stranačka elita raspravljaju kao o statističkim podacima! Privatne televizije pokreću akcije snabdevanja narodne kuhinje, umesto da se oglasi predsednik Republike - koji se šepuri kao Neron, zadovoljan svojim izgledom. On sigurno neće pocrveneti od stida što je njegova politika polovinu građana dovela pred vrata pakla i izložila ih stravičnom propadanju od gladi.\nSezona i budućnost s gladnim godinama, doneće Srbiji mnogo smrti. Oni koji su nam obećavali put u Evropu, polovinu nas odveli su na put umiranja.\nSa njima smo pošli u budućnost, a stigli do bu...